Panduan Beli Buah & Sayur Kena Tahu Label Dari Negara Mana, Elak 2 Negara Ini!

Buah-buahan dan sayur-sayuran sudah semestinya menjadi makanan wajib bagi orang ramai khususnya yang mempunyai anak-anak yang makin membesar. Sudah pastinya mak ayah akan sediakan makanan yang mempunyai nutrisi yang tinggi supaya anak-anak dan seisi keluarga pun sihat.
Oleh itu, sebenarnya ada panduan yang anda perlu teliti sebelum membuat pembelian buah dan sayur supaya tidak tersalah pilih. Yang penting adalah untuk baca label yang tertera supaya anda tahu makanan yang dibeli berasal dari negara mana. Kalau nak tahu pemilihan yang mana terbaik, jom ikuti perkongsian dari Mazliana Mazlan ini.

Baca juga: Cara Pilih Jenis Susu Di Pasaran Ikut Label & Kandungan Supaya Tak Tersalah Beli
PANDUAN BELI BUAH & SAYUR KENA TAHU LABEL DARI NEGARA MANA

Nak beli buah pun ada label yang kita nak kena baca. Walaupun tak ada bahan ramuan pada setiap jenis buah, tetap kena tengok buah tu datang dari negara mana. Saya biasanya cuba elakkan ambil buah dari negara China dan USA.

Negara China, terkenal dengan pencemaran tanah yang paling tinggi di dunia. Kajian menyatakan 1/5 tanah di China tercemar dengan bahan buangan, racun serangga, logam berat dan sebagainya. Negara USA pulak, terkenal dengan teknologi buah dan sayur GMO nya. Dua negara ni, saya cuba elakkan. Saya suka sangat cari buah di Aeon. Sebab label dari negara mana terpampang jelas betul. Huruf paling besar, kedudukan paling teratas.
Bagus sangat macam ni kan. Buat lebih ramai akan cakna dengan buah dari negara mana yang kita nak bagi keluarga makan.Sama-sama kita cuba ok, setiap hari tambah sedikit ilmu baru tentang tabiat pemakanan ke arah yang lebih sihat.
1.Saya cuba elakkan kalau buah dari negara yang ini.

2.Anggur South Africa. Yang dari USA, saya cuba untuk tak ambil.

3.Fuji apple dari Korea.

4.Kiwi dari Italy.

5.Epal dari South Africa.

Tips untuk memilih buah dan sayur
1. Cari buah dan sayur yang berlabel

Baca label dari mana buah dan sayur itu datang, walaupun hasil tanaman sebenarnya tidak perlukan apa-apa bahan ramuan untuk dilabelkan. Elakkan hasil tanaman dari negara China.
2. Cari buah dan sayur di pasaraya

Jarang sekali saya jumpa buah dan sayur yang berlabel di pasar basah, pasar tani atau pasar malam. Jika susah nak bertanya, cari buah dan sayur di pasaraya untuk elakkan kita mengambil hasil tanaman dari China.
3. Bertanya jika tiada label

Ada juga hasil tanaman orang kampung di jual di pasar basah, pasar tani, juga pasar malam. Tapi banyak juga yang datang dari China. Kuncinya, bertanya jika tiada label untuk dibaca.
4. Cari buah dan sayur organik

Jika tiada pilihan buah dan sayur yang selain dari negara China, laburkan sedikit pada buah dan sayur organik. Buah biasanya banyak pilihan dari pelbagai negara, saya kira ia bukan satu masalah yang besar. Sayur kebanyakan datang dari China seperti bawang putih, kentang, lobak merah, kobis dan sebagainya.
*Selamat memilih yang terbaik!
Sumber: Mazliana Mazlan


Rupanya Ada Beza Jenis Butter Yang Digunakan Untuk Baking, Ini Cara Untuk Pilih

“Aku ni baru nak berjinak-jinak dengan baking, tapi selalu confuse nak beli butter yang macam mana…”
Butter(mentega) merupakan elemen terpenting di dalam proses baking. Tetapi masih ramai dalam kalangan kita yang masih keliru dengan pemilihan butter yang sesuai terutamanya mereka yang baru mahu berjinak-jinak dalam proses pembuatan kek dan pastri ini. Jadi, ini adalah beberapa tips uang dikongsikan tentang pemilihan butter yang betul supaya hasil baking anda tidak mengecewakan dan setaraf kedai pastri 5 bintang!

BETUL ATAU TIDAK BUTTER YANG DIGUNAKAN UNTUK BAKING?

KEKUATAN UTAMA DALAM BAKING ADALAH KUALITI BUTTER

Sudah semestinya kekuatan utama dalam industri baking atau pembuatan kek ini adalah kualiti butter yang digunakan. Lagi mahal butter yang digunakan, lagi bertambah enak hasilnya.

CONTOH NON-PURE BUTTER DAN PURE BUTTER

Jadi, buat anda yang berjinak-jinak untuk menceburkan diri dalam bidang baking ini pastinya perlu menitikberat soal pemilihan butter yang berkualiti. Siapa yang tidak mahukan hasil kek atau pastri yang elok dan enak dimakan oleh orang ramai kan?
Sumber : Signore Kundurian


‘Frust’ Beli Mahal Tapi Dalamnya Seulas Je. Ini 5 Cara Pilih Cempedak Isi Meriah

“Huwaa… Stresnya! Dah seminggu mengidam nak makan cempedak. Tengok-tengok kat dalam ni ada sebiji je?! Dahlah mahal… Huhu.”
Mesti ada antara kita yang pernah ‘kena’ macam ni kan?

Kita punyalah berkobar-kobar nak cari cempedak, dengan harapan bila bawa balik nak goreng buat makan ramai-ramai. Sekali bila dah belah, ada sebiji dua aja buahnya dekat dalam tu.
Dengan harga cempedak lebih kurang RM6-10 sekilo, sebiji buah cempedak ni boleh cecah RM20 jugalah kan. Nak beli yang siap digoreng pun bukannya senang nak jumpa. Bila teringin, terpaksalah juga beli buahnya untuk dimasak sendiri dekat rumah.

Kebanyakan kita mungkin tak tahu cara pilih cempedak yang betul. Yalah, orang muda-muda biasanya bukannya selalu beli cempedak ni sebab lagipun dia ikut musim.

Ini antara tips yang dapat membantu kita memilih cempedak yang elok dan banyak isinya.
5 Cara Pilih Cempedak Yang Bagus, Manis & Banyak Isi
1.  Tengok ‘Mata’ Kulit
Antara pesan paling popular yang mak-mak kita pesan ialah kena perhati pada kulitnya. Kena pilih yang ‘mata’nya tumpul-tumpul, besar-besar dan jarang-jarang. Barulah isi dalam tu banyak.
Jangan pilih yang ‘mata’nya tajam-tajam dan rapat-rapat, itu bermaksud  jerami dia yang banyak.

2. Rasa Kulit Empuk
Selain tengok pada ‘mata’ kulit tadi, kita juga boleh tekan kulit cempedak perlahan-lahan untuk merasa isi dalamnya.
Kalau masih keras atau tak berapa boleh ditekan, ia menandakan buah masih muda. Jadi pilihlah buah cempedak yang bila ditekan, kulitnya lembut dan seakan empuk.

3. Kulit Kekuningan, Tangkai Coklat
Satu lagi tips pilih cempedak ni kita boleh tengok pada warna kulitnya. Cempedak yang dah masak dan matang ni warna kuning dia nampak lebih dominan.
Kalau cempedak yang dijual masih banyak warna hijaunya berbanding warna kuning, jangan pilih yang tu sebab di dalamnya masih muda.
Boleh tengok warna tangkainya jugak. Kalau dah berwarna coklat, maksudnya isinya dah masak.

4. Bau Wangi
Macam durian, cempedak ni memang wangi. Yang masih separuh matang pun biasanya dah mula berbau wangi.
Tapi bezanya, cempedak yang dah betul-betul masak ni aromanya lagi menyengat dan wangi.
Jadi pilihlah yang betul-betul harum dan wangi. Barulah manis dan boleh makan terus. Goreng pun sodap!

5. Yang Berat Lebih Selamat
Antara kesilapan yang mungkin kita buat masa beli cempedak ni ialah nak beli yang kecil atau ringan sebab nak jimat. Takut mahal bila ditimbang nanti.
Tapi kena hati-hati sebab buah yang ringan mungkin tak berisi. Kempunan dibuatnya!
Jadi, lebih selamat ambil yang berat dengan ciri-ciri di atas ni. Barulah kurang kebarangkaliannya untuk dapat isi yang kosong.
Foto Kredit: banjarhits.id
Kulit Cempedak Pun Boleh Makan
Selain isi ulas buah cempedak, bahagian empulur dan kulit buah cempedak pun boleh dimakan.
Jadi janganlah terus buang je kalau dapat yang sikit isi buahnya.
Kulit buah cempedak boleh dibuat masak lemak, jeruk atau Mandai. Mandai ni sedap kalau digoreng bersama cili dan bawang.
Orang kata memang sedap kulitnya ni… Rasanya lemak-lemak manis je. Yang tak pernah cuba, bolehlah cuba.
Apapun, jangan salahkan penjual pulak ya, sebab dia pun tak tahu setiap buah tu berapa banyak isinya.
Semga tips ini sedikit sebanyak dapat membantu anda memilih cempedak yang baik dan meriah isinya semasa membeli nanti.


Doktor Ajar Cara Pilih Cereal Untuk Anak, Tak Semua Cereal Sesuai Dimakan

“Sesuai ke cereal ni? atau yang ini? Aduh!! macam mana cara pilih cereal untuk anak ni…”
Menu sarapan sihat paling mudah dan cepat untuk anak-anak bagi ibu bapa yang sibuk dengan kerja ialah dengan memberi cereal atau bijirin. Dipadankan dengan susu pilihan anak-anak, pasti akan membuka selera si comel di pagi hari.

Namun, tidak semua bijirin sesuai dimakan oleh anak-anak. Kandungan bahan lain dalam cereal tersebut haruslah disemak terlebih dahulu agar tidak memudaratkan kesihatan seperti contoh kandungan gula yang tinggi.
Justeru itu, perkongsian seorang doktor di Facebook memberi tips cara memilih cereal untuk anak-anak supaya ia dapat memberi khasiat yang diperlukan.

Baca juga: Pakar Kongsi Cara Pilih Bentuk Berus Gigi Yang Tepat Untuk Anak Kecil

DOKTOR AJAR CARA PILIH CEREAL UNTUK ANAK
Bukan semua cornflakes dan cereal, anak-anak kita tak boleh makan untuk breakfast. Sebenarnya ada banyak je pilihan yang lebih baik, tanpa bahan-bahan pelik yang boleh rosakkan tubuh badan anak.
Tengok bahan ramuan cornflakes dalam gambar nombor 1 dan 2. Hanya 3 bahan je dah boleh hasilkan cornflakes pilihan yang lebih baik untuk anak makan.
– Antara pilihan yang okay.

– Mungkin ini lebih baik.

Yang nombor 3, sampai 19 bahan tambahan yang ada. Badan anak tak perlukan pun semua itu.

Rajin-rajin lah kita lebihkan sedikit masa untuk teliti dan belek bahan ramuan makanan yang anak kita makan. Walaupun di bahagian organik, tetap jadikan habit untuk baca bahan ramuan.

Pilihan sentiasa ada, cuma perlukan sedikit ilmu untuk kita buat pilihan yang betul. Boleh ya, sama-sama kita cuba untuk amalkan konsep real food for real people.
Kalau tak ada masa nak keluar cari cereal, boleh beli sahaja di Shopee.

Sumber: Facebook Mazliana Mazlan


Cara Nak Order Seafood Di Restoran Supaya Tak Kena ‘Cekik Darah’

Masih lagi hangat diperkatakan di setiap laman media mengenai isu harga ikan siakap yang tinggi di Langkawi. Bukan itu sahaja, tampil lagi beberapa individu yang mengalami situasi yang sama dan juga tuan restoran juga telah tampil memberikan penjelasan. Walaupun ramai masih tertanya-tanya dengan kes ini, penting untuk anda tahu bahawa ada cara yang betul sebenarnya untuk order seafood di restoran supaya anda tak kena harga ‘cekik darah’ dan lebih bersedia. Jom baca perkongsian dari Tai Zee Kin.
Baca juga: Kena ‘Hentam’ Bayar Ikan Siakap RM1,196 Seekor Di Langkawi

CARA NAK ORDER SEAFOOD DI RESTORAN SUPAYA TAK KENA ‘HENTAM’

Ini cara orang cina pesan seafood di restoran.

1. Akuarium tepi restoran seafood, bukan galeri atau underwater world. Dia tidak kenakan caj tiket masuk. Itu tempat kalian pilih seafood segar.

1.5 Kalau anak-anak kecil ikut makan sekali, boleh bawa jalan-jalan tepi akuarium sambil ajar anak-anak nama ikan dan jenis ketam.
2. Sudut kanan (atau kiri) akuarium ada tanda tertera dengan jelas nama seafood (di situlah ayahanda saya mengajar nama dan jenis ikan) dan harga setiap 100g, 1kg, atau sukatan yang sesuai.
3. Tepi akuarium ada penimbang. Kalian boleh minta tauke untuk timbang sebelum makan, atau minta dia membuat anggaran berat.
4. Kalau tiada akuarium pun, orang cina akan terus order seafood ikut berat (kalau bukan harga tetap). Contoh, kalau kami pesan siakap, terus bagitau nak 1.5kg. Tauke akan tengok ada tak 1.5kg. Kalau tiada, tauke akan bagi anggaran julat berat.
5. Peminat seafood dah ada harga seafood darab keberatan dalam kunci kira-kira minda.
BUDAYA ‘MAKAN DULU KIRA KEMUDIAN’ BAHAYA

Orang cina tidak suka style makan dulu kira nanti. Bila budaya makanan restoran mamak mula berbuat demikian, banyak di kalangan orang cina kurang selesa. Zaman 2000-han, kedai mamak biasa minta pelanggan makan dulu, baru dia datang kira.
Kalau ikut budaya orang cina, selalu kena buat ‘bajeting’ sebelum ‘perbelanjaan’. Makan kedai pun sama. Kalau makan besar, siap hitung dulu, buat kiraan bajet, periksa harga betul-betul, kira berapa kepala, baru layan buat pesanan dan tempahan.
Tabiat ini memang sudah terpahat dalam DNA kami. Budaya ‘makan dulu, kira kemudian’ sangat bahaya, kerana ketidakselesaan ‘caj terlampau’ adalah tanpa kesalahan mana-mana pihak, ianya cuma akibat ketidaksepadanan kehendak (dengan izin, ‘mismatch of expectation’).

Isu siakap terlampau caj ini, bagi orang cina, jarang berlaku. Kami tertanya-tanya, kenapa tidak membuat kepastian berat ikan sebelum pesan? Kenapa tidak sebut sahaja ‘Siakap tu, bagi 1.5kg cukup’? Saya bila buat tempahan ketam dulu, siap tawar menawar dari segi berat ketam dengan tauke sebelum turunkan pesanan. Tiada masalah.
Ingat tatacara ini kalian, ‘Kira dulu, pesan kemudian’. Tak payah segan-segan. Segan dahulu, menyesal kemudian. Dalam hal ini, pelanggan tiada salah, restoran pun tiada salah. Restoran siap bagitau harga setiap 100g awal awal. Caj pun ikut harga per 100g. Pelanggan bagi kebebasan kepada restoran untuk anggaran berat ikan.
Sumber: Tai Zee Kin


Rupanya Ini Cara Pilih Ketam Isi Penuh Supaya Tak Hampa Setiap Kali Makan, Barulah Puas!

Stresnya bila setiap kali pilih ketam mesti akan ‘kosong’ sahaja dekat dalam, macam mana nak rasa puas setiap makan? Rupa-rupanya ada cara pilih ketam isi penuh dengan betul dan bukan hanya dengan tengok saiz ketam tersebut sahaja. Namun, ramai dalam kalangan kita yang selalu salah dan penuh dengan perasaan hampa setiap kali makan ketam.
Baca juga: Setiap Kali Pergi Pasar WAJIB Beli 6 Jenis Ikan Tinggi Khasiat Omega-3 Ini, Sedap Pun Sedap!

CARA PILIH KETAM ISI PENUH, BARU PUAS MAKAN!
1.Semasa memilih ketam, pastikan ketam yang kita pilih tu berat. Kecil tak apa yang penting berat.

2.Gambar ni saya pinjam, sebab saya nak bagitahu perbezaan di antara ketam jantan dan betina. Ketam jantan bentuk 3 seginya kecil, ketam betina 3 seginya besar. Jadi kalau nak isi padu dan banyak telur pilih ketam betina.

3.Lihat tempat bertanda tu, pastikan tempat tu berwarna kuning atau keorenan.

4.Saya beli 4 ekor ketam tadi. Nampak tak telur ketam tu? Memang tak mengecewakan.

5.Setelah dicuci dan dibersihkan. Ini lah hasilnya. Alhamdulillah isi padu dan telur memang banyak.

6.Inilah hasilnya. Keempat-empat ketam yang saya pilih memang padu isinya. Kalau rasa tips saya berguna, bolehlah try nanti. Alhamdulillah. #SayaAnakNelayan

7.Begitu rupanya cara nak pilih ketam yang penuh dengan isi dan telur. Biasanya main beli je, tak tengok atau teliti apa-apa pun. Lepas ni bolehlah ikut cara dan tips ini, baru puas hati makan!
Namun begitu, ada juga dalam kalangan warga Twitter yang berkongsikan cara lain untuk tentukan waktu paling afdal untuk beli ketam yang mempunyai isi penuh.
Caranya adalah dengan tengok pada kalendar Islam dan bentuk bulan. Ia berkaitan dengan air pasang surut & tindak balas semulajadi ketam. Jadi, nak beli ketam dengan isi penuh, cari pada waktu bulan mengambang, dalam hari ke 14-17 kalendar Islam.
Sumber: Siti Aminah Yuosoff Via MAHN, Twitter @NurulShima


Panduan Asas Beli Sayur Tahan Lama Untuk Ketua Rumah Yang Nak Keluar ‘Shopping’

Masuk hari ke-6 Perintah Kawalan Pergerakan yang ditetapkan sehingga 31 Mac ini, ramai dalam kalangan rakyat kita yang sudah mula keluar dan membuat pembelian panik. Jadi, kerajaan hari ini telah menetapkan bahawa hanya seorang wakil bagi setiap rumah sahaja yang dibenarkan keluar untuk buat pembelian barang keperluan.
Oleh itu, amat penting untuk wakil rumah membuat persediaan rapi dari segi penjagaan kebersihan sepanjang berada di luar termasuklah para suami bersedia dengan ‘list’ barang dari si isteri. Tapi, bukan semua suami yang pandai membeli barang keperluan rumah ya, ada yang sampai berjam-jam pilih barang tapi masih tak selesai!

PANDUAN MEMBELI BARANG ASAS DAPUR UNTUK KAUM LELAKI
Jangan risau, lelaki ini kongsikan untuk anda wahai kaum lelaki semua senarai barang asas atau sayur-sayuran yang menjadi punca kekeliruan ramai. Semoga tak tersalah pilih ya.

1.DAUN SUP DAN DAUN KETUMBAR

Daun ketumbar biasanya lebih kembang dan batangnya lebih pendek berbanding daun sup.
Jawapan
Kiri: Daun Sup
Kanan: Daun Ketumbar
2.HALIA DAN LENGKUAS

Paling mudah untuk bezakan ialah bau. Tapi kadang2 nasib memang tak menyebelahi kita. So, selain bau, boleh tengok pada urat.
Urat lengkuas lebih jelas, urat halia macam tersorok balik kulit. Lengkuas kembangnya jarak-jarak manakala halia gemuk dan rapat-rapat.
Cara lain nak bezakan ialah tengok pada longgokan. Halia biasanya longgok tinggi sebab demand banyak, lengkuas tak ramai pakai so kedai biasanya jual sikit-sikit.
Kunyit? klu isi kuning oren-oren tu confirm dah kunyit.
Jawapan
Kiri: Halia
Kanan: Lengkuas
3.BAYAM MERAH DAN BAYAM HIJAU

Bayam ada 2 jenis ya, Merah dan Hijau. So, kalau isteri pesan bawak balik bayam, jangan lupa tanya nak merah ke nak hijau. Barulah up sket imej kita ni.
4.BUNGA KUBIS DAN KUBIS

Kubis pun ada 2 jenis. Bila isteri pesan belikan kubis, follow up dengan soalan, “Nak kubis bunga ke kubis biasa?”
Ataupun kau speaking terus, “Do you want cauliflower or cabbage?”
5. SALAD

Jangan salah beli. Salad orang tak buat masak lemak. Kubis orang tak buat sandwich.
Jawapan
Kiri: Salad
Kanan: Kubis
6.CILI BENGGALA

Semua ni sama. Kalau isteri mintak beli cili benggala, jangan blur-blur. Bellpepepe, capsicum, cili benggala sama je.
7. KAILAN DAN SAWI

Bezanya pada batang. Batang kailan keras dan bercabang. Sawi pula batangnya lembut dan bercantum di bawah. Biasanya sawi ni bawa balik, kita patah-patahkan saja batangnya dari stem.
Jawapan
Kiri: Kailan
Kanan: Sawi
8.KUCAI DAN DAUN BAWANG

Bezanya pada daun. Kucai halus-halus orang buat masak dengan char kueh teow. Daun bawang ni tebal dan lohong.
Jawapan
Kiri: Daun Kucai
Kanan: Daun Bawang
*Selamat membeli wahai para suami!
Sumber : Harith Faisal


Cara Pilih Slice Cheese Di Pasaran, Nampak Sama Rupanya Ada Beza!

Slice cheese merupakan antara makanan yang menjadi kegilaan anak-anak. Bukan sahaja apabila diletakkan bersama roti atau piza, bahkan ada juga yang lebih gemar untuk makan slice cheese itu dengan begitu sahaja. Namun, tahukah anda bahawa walaupun nampak sahaja sama rupa slice cheese ini namun kandungan bagi setiapnya adalah berbeza! Ada yang sesuai dan ada juga yang tidak sesuai dimakan terutamanya untuk anak kecil. Jadi, ini cara nak pilih slice cheese di pasaran supaya anda tahu yang mana tinggi proses atau tak.
Baca juga: Lepas Usia 2 Tahun Anak Minum Susu Segar, Dr Kongsi Khasiat Berbanding Susu Lain

CARA PILIH SLICE CHEESE DI PASARAN
Dulu saya tak tahu, saya makan slice cheese yang tinggi proses. Berkilat permukaan, lembut dan lembik je tekstur nya. Lepas mula belajar pasal makanan sihat, saya cuba makan yang natural, rupa dan tekstur tak serupa langsung pun sebenarnya.
Berbeza sangat tekstur slice cheese yang asli dengan yang tinggi proses. Yang asli lebih keras, mudah patah, dan agak kasar permukaan slice cheese. Macam mana nak cari? 3 syarat je dah cukup untuk kita kenalpasti sama ada cheese itu tinggi proses atau tidak.

1. Susu, garam, culture dan rennet

– Cari cheese dengan 4 bahan ni sahaja.
– Biasanya dalam bentuk blok, tapi sekarang mudah jugak nak jumpa dalam bentuk slice dan grated.
2. Rennet tumbuhan dan microbial

– Rennet adalah bahan yang digunakan untuk tukarkan susu kepada pepejal cheese.
– Elak cheese dari rennet haiwan, biasanya datang dari perut anak lembu, kambing dan biri-biri yang mana kita tidak tahu cara sembelihan mereka. Dan boleh jadi juga datang dari khinzir.
– Belek tanda halal jika rennet microbial digunakan, kerana ada juga yang dibuat dari sumber haiwan.
3. E code dan bahan tambahan lain

– Elak cheese yang ada banyak label E code, pengawet, pewarna tambahan, dan sebagainya. Cheese hanya perlukan 4 bahan utama sahaja. Cheese dengan bahan ramuan yang lebih banyak, bermakna ia makin tinggi diproses.
Pasteurized cow’s milk, salt, lactic culture, microbial rennet. 4 bahan je kan slice cheese ni?
Ramai suka bagi cheese untuk anak kan. Kita cuba cari pilihan yang lebih baik terutama untuk anak-anak kecil yang baru nak kenal makanan.
Yang ini banyak pulak bahan tambahan dengan E code, pewarna tambahan, pengawet lagi.
Ini slice cheese yang kurang sesuai untuk anak-anak makan. Banyak sangat bahan-bahan yang tak sepatutnya ada.
Taknak tengok brand itu, brand ini k. Walaupun saya kongsi brand Arla dan Emborg antara pilihan yang baik, masih ada juga cheese Arla dan Emborg yang tak berapa okay bahannya. Belek ingredients, hanya dengan baca ingredients saja kita boleh tahu cheese itu baik atau tidak untuk keluarga. Boleh ya, sama-sama kita cuba.
Ini sama je brand slice cheese dengan yang okay kat atas tadi, tapi yang ini banyak pulak bahannya.Choose wisely okay, untuk anak-anak kecil kita terutamanya.
Sumber: Mazliana Mazlan


Dr Kongsi Cara Pilih Telur Untuk Yang Ada Masalah Kulit & Kolestrol

Telur merupakan antara sumber makanan yang wajib ada di rumah. Kalau tak tahu nak masak apa, telur adalah menu wajib dan paling senang untuk dimasak. Namun, ada juga dalam kalangan kita yang risau sama ada telur ini sesuai dimakan oleh anak-anak yang ada masalah kulit dan anda yang ada masalah kolestrol tinggi. Jadi, ini perkongsian doktor tentang cara pilih telur di pasaran.
Baca juga: Cara Pilih Jenis Susu Di Pasaran Ikut Label & Kandungan Supaya Tak Tersalah Beli

CARA PILIH TELUR DI PASARAN, BERI KESAN BAIK UNTUK KESIHATAN
Siap ditulis kesan dari pengambilan telur dari ayam yang dicucuk antibiotik
“Dr, anak saya alergik telur, apa nak buat ye?”

“Dr saya buat operation kat belakang badan baru ni, boleh makan telur dak?”

“Anak saya ada eczema Dr, kalau dia makan telur, habis naik balik eczema dia susah nak surut.”
“Saya tak boleh makan telur, nanti habis ruam naik kat muka saya.”
“Saya kolesterol tinggi ni Dr, takkan boleh makan telur kot, telur tinggi kolesterol kan?”
Banyak lagi pantang larang telur yang kita selalu sangat dengar kan? Sebenarnya, telur tak bersalah pun. Allah jadikan telur sebagai salah satu real food yang banyak sangat manfaat untuk kesihatan kita. Cuma kita saja yang perlu buat pilihan yang betul supaya setiap telur yang diambil tu memberi kesan yang baik untuk kesihatan kita.
– Telur kaya dengan protein
– Telur menaikkan kadar kolesterol baik
– Telur banyak omega 3 yang bagus untuk otak dan minda anak-anak
– Telur mengandungi choline yang baik buat ibu mengandung untuk perkembangan otak bayi
– Telur membantu turunkan berat badan
-Telur mengandungi antioksida lutein and zeaxanthin yang baik untuk mata
Tak perlu pelbagai label seperti; – Rendah kolesterol – Vegetarian – Kaya Omega 3 – Diperkaya vitamin sekian sekian. Ayam yang happy selalu tanpa dikurung dalam reban, boleh makan apa saja bijirin dan ulat serangga yang meraka jumpa atas tanah, semestinya akan hasilkan telur yang benar-benar sihat.
Banyak lagi manfaat telur. Kalau ikut kata Coach Eczema Mizhana Padzi, telur ni sebenarnya siap boleh bantu penyembuhan kulit anak eczema lebih cantik dan flawless lagi tau! Rajin-rajinlah kita makan telur, ajak suami dan anak-anak makan telur selalu ya!
Ya, telur sangat elok untuk diamalkan setiap hari. Cuma, kita perlu pilih telur yang baik supaya kita dapat khasiat yang optimum dari ‘real food’ yang sebenar. Kenapa saya katakan begitu? Telur bukan real food ke?
– Telur boleh jadi datang dari ayam yang dicucuk antibiotik atau hormon tambahan.
– Telur juga boleh datang dari ayam yang diberi makan dedak jagung GMO.
Pada tahun 2015, satu keputusan kajian selama 13 tahun diumumkan. Kajian menyatakan tiada statistik yang menunjukkan penggunaan telur dengan serangan jantung dan strok, tetapi kenaikan masalah jantung sebanyak 30 peratus kepada mereka yang mengambil telur sekurang-kurangnya 1 biji setiap hari. Masalah-masalah sebegini akan datang jika kita tidak buat pemilihan telur dengan betul.
Jadi bagaimana nak pilih telur yang baik?
Telur tanpa antibiotik dan hormon pertumbuhan, antara pilihan yang baik insyaAllah.
Baca label ya ibu ayah. Berbagai jenis brand yang dicadangkan sekalipun, tetap perlu baca label tengok yang mana memenuhi citarasa hati masing-masing. Alah, telur je pun. Dah boleh dapat telur 1 biji dengan harga 30 sen, kenapa nak kena beli telur yang harga 1 biji sampai RM 1.30.
Tanya semula diri kita makan telur untuk apa. Makanan yang baik dan tayyib, ia bukan sahaja buat kita hilang lapar, ia mungkin juga dapat hindarkan kita dari penyakit tertentu, ia mungkin juga dapat sembuhkan kita dari penyakit tertentu. Pernah dengar orang kata ‘food is medicine’ kan? Begitulah. Pilihan sentiasa ada.

Pergi makan western food hujung minggu sampai habis RM 70 untuk 3 pinggan, takkan telur yang tayyib 1 biji harga 60 sen – RM 1.30 pun tak boleh beli kan? Ini tak cakap orang tau, cakap kat diri sendiri ni haa. Di rumah, insyaAllah saya pun masih cuba yang terbaik untuk sediakan telur yang tayyib untuk keluarga.
Jika di luar, anak-anak nak makan telur rebus, saya okay je. Jika di luar, suami nak makan nasi goreng pataya, saya okay je. Jika di luar, saya teringin nak makan tomyam dan telur dadar, saya okay je. Saya cuba kawal sebaiknya apa yang ada di dapur saya, sebab itu adalah makanan harian kami. Di luar, sekali sekala, ada hari kami cheat day juga.
Ayam bukan vegetarian. Ayam perlukan protein dari serangga dan ulat juga, selain dari protein dari sumber tumbuhan.
Saya kongsikan antara gambar-gambar telur yang ada di pasaraya. Bantu saya kongsikan info pilih telur ini ya supaya lebih ramai ibu ayah dapat pilih telur yang baik buat keluarga, untuk anak-anak terutamanya.
Sumber: Dr. Mazliana Mazlan


Cara Pindahkan Anak Pokok Dengan Betul, Waktu Petang Baru ‘Mustajab’!

Menanam tumbuhan daripada biji benih adalah sesuatu yang menyeronokkan kerana ianya merupakan usaha sendiri. Setiap hari tanaman perlu disiram agar dapat bercambah dengan elok dan memberi hasil yang memuaskan.
Apabila tanaman semakin membesar, langkah pertama perlu dilakukan ialah ubah tanaman ke dalam pasu atau ke tanah. Walau bagaimanapun, jika anda seorang beginner perlulah lebih berhati-hati supaya tanaman tidak rosak.

Justeru itu, ikuti langkah demi langkah memindahkan anak pokok seperti perkongsian pengguna Facebook bernama Liyana Mohd Poad.
Baca juga: Cara Senang Nak Tanam Kangkung, Tumbuh Subur & Banyak!

CARA PINDAH ANAK POKOK DENGAN BETUL, WAKTU PETANG BARU MUSTAJAB
Saya share untuk beginner yang masih belum berjaya memindahkn anak anak pokok. Post kali ini terpakai untuk semua jenis anak pokok sama ada anak pokok cili, bendi, terung, bayam, sawi dan lain-lain. Saya share cara pemindahan anak pokok baby pakchoy supaya lebih jelas.

– Ini anak pokok baby pakchoy yang saya ambil dari tapak semaian. Saya ambil 2 anak pokok yang mmpunyai lebih kurang 5 helai daun. Usia anak pokok ini ialah 15 hari dari tarikh disemai. Medium semaian tanah hitam 6 in 1+sekam bakar.

– Ada 5 helai daun. Akarnya sudah cukup kuat untuk dipindahkan. Anak pokok juga sangat sihat. Kuku saya pun nmpk bersih dan sihat.

– Ini media tanah yang saya gunakan.Tanah 6 in 1+sekam mentah+sesudu tinja ayam proses.Gaul rata tinja bersama tanah dan sekam. Korek lubang 2/4 dari pasu.

– Tanam anak pokok ke dalam lubang. Jarakkan dalam 3-5cm.

– Siap ditanam. Letak dekat tmpat teduh lebih kurang 3-5 hari sebelum diletakkan ke tempat panas.Walaupun teduh, tetapi cahaya pagi masih boleh tembus. Siram dua kali sehari.

– Anak pokok yang siap ditanam. Tanah penuhkn sampai ke atas. Akar biar betul betul tenggelam.

– Selepas seminggu ke sepuluh hari ditanam,pokok perlu diletakkan di tempat panas sepenuhnya. Simptom layu hanya beberapa hari, lepas tu akan ok semula.

Taburkn sedikit baja. Saya syorkn tinja kambing. Selepas dua minggu, boleh tabur baja kopi sesudu. Boleh juga siram tanah dengan mol roti kalau ada.
Pokok baby pakchoy ni berumur 20 hari selepas ditanam. Pemindahan anak pokok perlu dilakukan pada waktu petang ya. Selamat mencuba.
Sumber: Facebook Liyana Mohd Poad


Bibik Oh Bibik! Tak Potong Kuku Ayam Dulu Ke Sebelum Masak?

Sudah pasti ramai dalam kalangan kita mempunyai teknik memasak dengan cara sendiri. Begitu juga bagi anda yang mempunyai pembantu rumah atau ‘bibik’ di mana mereka mesti masak menggunakan cara mereka sendiri. Terbukti bibik yang selalu berkerja di rumah ini memang pandai masak tetapi ada juga yang cara memasaknya agak aneh. Ada yang siap masak kaki ayam tanpa membuang kuku ayam terlebih dahulu!
Baca juga: Teknik Rahsia Goreng Ayam Supaya Rangup Di Luar & Juicy Di Dalam, Padu!

MASAK TAK POTONG KUKU AYAM, BIBIK OH BIBIK!
Menerusi perkongsian seorang wanita dikenali sebagai Nina menerusi platfom TikTok, berkongsi ‘nasib’ lucu yang menimpa mereka sekeluarga apabila pembantu rumahnya masak kaki ayam tanpa membuang kuku ayam terlebih dahulu. Macam mana nak makan kalau tak buang kuku kaki ayam tu?

Bibik masak kicap, kuku tak potong. Ha elok! Mu makan sorang-sorang lah bibik. Aduii cik bik ni!

Mengulas lebih lanjut, pemilik video ini menceritakan pembantu rumahnya seorang yang pembersih dan mungkin itu merupakan kali pertama pembantunya masak kaki ayam. Kalau diikutkan cara kita masak, sudah pasti kita akan membuang kuku kaki ayam tersebut terlebih dahulu.

https://media.siraplimau.com/2021/10/Snaptik_7015098874423446810_lady-boss-nina-emelyn.mp4
“ORANG JAWA MASAK MACAM NI…”
Menjengah ke ruangan komen, seorang netizen mendakwa rakannya yang berasal dari Indonesia, sama sekali tidak akan membuang kuku dan kepala ayam jika masak menu tersebut.

Sumber: @ninaemelyn7


Panduan Potong 7+ Buah-Buahan ‘Favourite’ Anak Kecil, Elak Tercekik!

Strawberi, epal, tembikai merupakan antara buah-buahan kegemaran kanak-kanak terutamanya berusia 6 hingga 24 bulan. Justeru itu, bagi mengelakkan risiko tercekik, penjaga perlu tahu cara potong buah-buahan yang betul berdasarkan usia mereka.
Jom baca info bermanfaat ini di bawah!

Baca juga: Ini ‘List’ Animasi Menarik Untuk Anak Minat Sains, Boleh Jadi Saintis Muda Di Rumah!
CARA POTONG BUAH-BUAHAN UNTUK ANAK KECIL

Bayi berusia 6 bulan hingga 2 tahun masih di dalam fasa tumbesaran. Di mana, mereka memerlukan perhatian yang lebih daripada ibu bapa. Perkara ini termasuklah saiz makanan yang dimasukkan ke dalam mulut mereka.

Jika salah cara, risiko anak kecil tercekik adalah tinggi! Bagi mengelakkan kejadian tidak diingini berlaku, maka penjaga perlu ada ilmu mengenai cara potong buah-buahan yang betul.
Selain itu, ibu bapa juga perlu lebih berhati-hati ketika menghidangkan makanan kegemaran si kecil dan selalu berada di sisi mereka sewaktu makan. Justeru itu, berikut merupakan cara potong buah-buahan kepada anak kecil mengikut usia.
Ini cara hidang buah-buahan dan sayur-sayuran kegemaran si kecil!
1. Epal (Apple)

2. Strawberi (Strawberry)

3. Oren (Orange)

4. Tembikai (Watermelon)

5. Mangga (Mango)

Baca juga: Kategori & Saiz Makanan Ibu Bapa Kena Peka, Elak Anak Bawah 4 Tahun Berisiko Tercekik!
6. Alpukat (Avocado)

7. Beri biru (Blueberry)

Selain buah-buahan di atas, terdapat beberapa jenis tumbuhan sayur-sayuran yang menjadi kegemaran si kecil juga. Berikut merupakan cara menghidangkannya:
8. Timun (Cucumber)

9. Brokoli (Broccoli)

10. Kacang edamame (Edamame)

Baca juga: Hati Gusar Batuk Anak Semakin Teruk? Ini 10 Tips Pulihkan Batuk Si Manja Selain Makan Ubat!
Sumber: Solid Starts


Cara Potong Buah Oren Bentuk Kiub Untuk Anak, Senang Makan!

Anak-anak memang suka makan buah. Tambah lagi jika buah tersebut banyak air, lagi puas mereka nak makan. Oleh itu, ibu bapa perlu memilih buah-buahan bersesuai dengan citarasa dan umur anak. Hal ini bagi mengelakkan mereka tercekik ketika makan.
Antara buah kegemaran si manja ialah buah oren. Ibu bapa di luar sana boleh praktikan cara pemotongan buah oren seperti dikongsi oleh Ann Hsni Abu Hassan di laman Facebook. Potong macam tu baru anak senang nak makan. Airnya pun dapat.

Baca juga: Resepi Mini Tortila Nuget Ayam, Menu Wajib Untuk Cuti Sekolah Anak!
CARA POTONG BUAH OREN BENTUK KIUB UNTUK ANAK
Saja nak kongsi cara saya potong buah oren untuk anak. Saya potong kiub sebab:

Elak anak hisap jus shj kalau potong bentuk bulan sabit
Senang jumpa n buang biji oren

Cara-caranya:

– Buah oren. Pisau mesti tajam ya. Kalau tak panas hati sikit nak potong kulit tu.

– Tadaaaa. Dah tak berbaju. Hati-hati potong macam potong kulit mangga. Lepastu potong kepada 4 bahagian ikut titik tu. Bahagian tengah tu buang. Sebab situ memang keras ya ampun.

– Dah potong 4 bahagian senang nak cabut buang biji.

– Akhir sekali potong kiub atau ikutla saiz macam mana nak memanjang ke menyerong ke menyimpang ke..

– Ini kejadian terakhir. Arya cucuk guna garfu dan makan.

Masa pergi kenduri, oren dipotong bentuk bulan sabit tu, anak nak. Saya bagi. Dia nak lagi potongan kedua, cari-cari la mana kulit yang pertama tadi. Tak jumpa.
Bagi yang kedua tengok dia makan sekali kulit. Ya tuhan ku, ampunkan ibumu anakku. patutla tak jumpa kulit. Jadi bila potong kiub macam ni. Semua dia makan. Kecuali kadang-kadang ada part putih keras, dia luah letak tepi mangkuk.
Sumber: Facebook Ann Hsni Abu Hassan


Cara Print Dari Handphone Direct Ke Printer. Tak Payah Buka Laptop Dah

CARA PRINT DARI HANDPHONE DIRECT KE PRINTER TANPA LAPTOP / PC
Musim PdPR ni mesti ramai ibu ayah yang makin sibuk menguruskan kerja sekolah anak-anak kan?

Kebanyakan cikgu menggunakan Whatsapp, Telegram dan ada juga yang guna aplikasi seperti Google Classroom untuk mengagihkan kerja sekolah anak-anak.
Untuk memudahkan kita print dokumen tu dengan cepat, kita boleh print dari hp terus tanpa memerlukan laptop atau komputer tau!

Tak perlu pakai printer canggih atau printer yang ada wi-fi pun.

Pengguna android khususnya boleh buat macam ni sebab ia hanya memerlukan sebuah kabel OTG yang murah dan mudah didapati.
Di sini kami kongsikan cara print dari handphone terus ke printer melalui kabel OTG.
Baca juga: Cara DIY Print Gambar Passport Untuk Kegunaan Sekolah Anak-Anak, Senang & Jimat!
Apakah Kabel OTG?
OTG adalah ringkasan untuk ‘On-the-Go’ di mana ia merupakan salah satu fungsi peranti Android yang membolehkan peranti mudah alih seperti telefon pintar ataupun tablet untuk terus mengakses pemacu kilat USB (USB Flash Drive).
Memandangkan printer kita semua ada USB, so bolehlah gunakan fungsi kabel OTG ni.
Selain itu, kabel OTG ni juga boleh berfungsi untuk membaca, menyunting ataupun memindahkan kandungan yang terdapat di dalamnya.
Ini bermakna kita tidak lagi perlu menggunakan komputer untuk memindahkan fail dari USB flash drive seperti pendrive ke telefon pintar ataupun tablet, kerana ia boleh terus diakses pada bila-bila masa dan di mana jua anda berada.
Mudah kan?
OK, kalau nak tanya harga USB OTG ni range dia bergantung pada kualitilah. Tapi rata-rata boleh tengok harganya murah sangat, yang biasa paling murah boleh dapat bawah RM5 dan yang mahal sikit boleh dapat sekitar RM20 dan ke atas.

Cara Print Dari Handphone Ke Printer
Bila dah ada kabel OTG, bolehlah kita print terus direct dari handphone.
Caranya ikut langkah ni.

Download aplikasi NokoPrint
Sambungkan kabel OTG ke printer dan handphone. (cara sambungan boleh tengok gambar di bawah)
On kan printer siap-siap dan sediakan kertas ikut dokumen yang kita nak print.
Buka dokumen dan pilih dokumen untuk dicetak.
Print menggunakan aplikasi NokoPrint.
Siap!

Rujuk langkah bergambar di bawah:

Inilah kabel OTG tu.
Ada juga jenis yang lain sikit, bergantung pada jenis hp kita.

Kemudian kalau nak print kena ada satu aplikasi.

Download aplikasi NokoPrint ni untuk kita print dokumen.

Cara sambungannya macam dalam gambar ni.

Bila nak print, boleh buka melalui aplikasi NokoPrint tadi.

Siap!

Mudah kan?
Bolehlah cuba nanti. Tak payah nak pakai printer mahal-mahal, printer biasa pun boleh.
Bukan sekadar untuk print kerja sekolah saja, nak print dokumen pejabat atau urusan sendiri pun senang nanti.
Selamat mencuba.
NOTA: Untuk pengguna iPhone boleh guna aplikasi AirPrint untuk print dokumen terus dari handphone.
*Kredit: MiszZ Ella & Sarolyda Sal


Cara ‘Print’ Sijil Dengan Mudah Dan Pantas. Guna Teknik ‘Mail Merge’

“Kalau asyik masukkan nama satu persatu dan padam semula, memang boleh berpinar mata aku nak siapkan 50 sijil. Mesti ada cara print sijil yang lebih mudah ni.”
Bagi anda yang bekerja, mesti pernah mengalami situasi sebegini bukan? Kalau setakat 5 hingga 10 keping sijil, bolehlah tahan lagi kalau mahu ‘copy’ dan ‘paste’ nama mereka satu persatu. Nak masukkan nombor kad pengenalan pun satu hal juga. Apa kata gunakan teknik ‘mail merge’ ini untuk memudahkan hidup anda.

Tutorial lengkap ini dibuat oleh Cikpuan Izzati Hamid, yang kebetulan sedang gigih menyiapkan 43 keping sijil untuk Majlis Pelantikan Asrama 2017 di sekolah beliau. Memang mudah, sekejap saja dah siap!
Jom kita lihat cara membuatnya di bawah.

Cara Print Sijil Dengan Mudah Dan Pantas Guna Teknik ‘Mail Merge’
Ini cara print sijil yang sangat praktikal bagi anda yang ingin mencetak sijil secara pukal.

1. Buka Microsoft Word
Buka Microsoft Word dan buat template sijil yang ingin anda print. Inilah template bagi sijil yang akan dicetak nanti.
Bahagian NAMA dan KAD PENGENALAN dibiarkan kosong kerana kita akan hubungkan dengan senarai nama dalam Microsoft Excel secara automatik.

2. Buka Microsoft Excel
Buka Microsoft Excel pula dan ‘copy’ siap-siap nama dan nombor kad pengenalan mereka. Kemudian, Save.
Tujuan membuat senarai ini adalah supaya ia menjadi ‘database’ bagi template sijil yang telah dibuat tadi.
Font dan saiz tulisan kalau tak tukar tak mengapa, tapi kena setting dalam Word nanti ya.

3. Mulakan ‘MAIL MERGE’ Di Microsoft Word
Pegi balik dekat fail Microsoft Word yang ada template sijil itu tadi.
Pilih:
“MAILINGS”,
“START MAIL MERGE”,
Klik “STEP-BY-STEP MAIL MERGE WIZARD”
Pilih “LETTERS”
Klik “NEXT: STARTING DOCUMENT”

Pilih “USE THE CURRENT DOCUMENT”
Klik “NEXT: SELECT RECIPIENTS”

4. Pilih Senarai Fail Microsoft Excel Tadi
Seterusnya, kita akan hubungkan senarai nama pelajar dalam Microsoft Excel tadi dengan template sijil yang telah dibuat dalam Microsoft Word.
Pilih “USE AN EXISTING LIST”.
Tekan “BROWSE”.
Pilih Senarai Nama yang nak print tadi.
Click “OPEN”.

Pilih “SHEET” nama yang dibuat dalam Microsoft Excel tadi.
Klik “OK”.

Akan keluar macam ni. Klik “OK”.

5. ‘Merge’ Data
Sekarang, senarai tadi telah dihubungkan dengan template sijil ini. Seterusnya, kita akan ‘merge’ data pada bahagian NAMA dan NO. KAD PENGENALAN satu persatu.
Klik “NEXT: WRITE YOUR LETTER”

‘Select’kan perkataan NAMA pada sijil.
Klik “MORE ITEMS”.
Pilih NAMA.
Klik “INSERT”.
Tekan “CLOSE’.
Sekarang, data yang terdapat di bawah ‘row’ NAMA dalam Microsoft Excel tadi telah dihubungkan dengan template ini.

Ulangi langkah yang sama untuk perkataan NO. KAD PENGENALAN.

6. Preview
Klik “NEXT: PREVIEW YOUR LETTERS”

Klik “NEXT: COMPLETE THE MERGE”

7. Cetak
Sekarang, semua data telah di‘set’kan dalam template dan dah sedia untuk dicetak.
Kalau dah yakin, boleh klik “PRINT”. Kalau rasa was-was, boleh cuba cetak di atas kertas biasa terlebih dahulu.
Kalau terlalu banyak sijil untuk dicetak, buatlah separuh-separuh. Mana tahu takut ‘printer’ tersangkut pula nanti.

Memang Cepat Siap!
Ini hasilnya. Memang mudah dan pantas. Tak payah pening kepala lagi.
Selamat mencuba!

*Cara print sijil yang mudah dan pantas menggunakan tenik ‘mail merge’ ini adalah hasil perkongsian Cikpuan Izzati Hamid melalui laman sosialnya. Ia diterbitkan semula dengan kebenaran beliau. Cikpuan Izzati adalah seorang guru yang turut mengusahakan penjualan kain sulam bandung di page KIZZATIEY SULAM BANDUNG serta bawal shawl di page KIZZATIEY SCARF.
**Rujuk pautan ini untuk melihat perkongsian asal tersebut: https://www.facebook.com/photo.php?fbid=274308639651992&set=a.274293112986878.1073741837.100012185737909&type=3&theater


Cara Print Sticker Nama Untuk Buku Sekolah. Baru Tak Lenguh Tangan!

Bagi yang nak masuk sekolah nanti, ini cara print sticker nama untuk buku sekolah anak-anak.
Jimat dan memudahkan, kalau anak 3-4 ornag boleh terkehel tangan jugak nak tulis nama sorang-sorang dekat buku tu kan?

Jadi bolehlah cuba cara yang dikongsikan oleh Shuhada Amir ini.
Cara Print Sticker Nama Untuk Buku Sekolah Anak
Saya nak tunjukkan custom sticker label step by step.

Boleh bubuh nama anak nak letak kat buku-buku tulis atau buku teks.

Boleh jadi reward sticker juga untuk cikgu-cikgu.
Bahan
DIY sendiri lagi murah. Kita cuma perlu beli kertas sticker tu saja.
Saya beli satu pek cuma RM1.40 je, beli d MYDIN.
Ini langkahnya satu persatu:
1. Buka Word

2. Buka Blank Document

3. Klik pada Mailings

4. Klik pada Labels

5. Klik pada Options

6. Klik pada New Label

7. Tukar Label Name ikut apa yang kita nak print. Boleh guna nama anak atau apa-apa tajuk supaya tak keliru nanti.

8. Setting Page Size

9. Ambil Ukuran

10. Isikan ukuran dalam kotak yang disediakan

11. Ukur margin

12. Ambil bacaan side margin

Isikan dekat sini.

13. Ambil ukuran sticker – Tinggi

14. Ukur lebar sticker

15. Masukkan bacaan dalam kotak di bawah ni.

16. Masukkan ukuran sticker pulak – ambil bacaan vertical pitch

17. Kemudian horizontal pitch

18. Masukkan bacaan dalam kotak di bawah ini.

19. Kira bilangan sticker – Across & Down

20. Masukkan bilangan sticker tadi dekat dalam kotak ini.

21. Klik Product Number

22. Taipkan nama anak dan butiran-butiran lain yang kita nak pada sticker du ruang Address.

Tukar font size atau style ikut yang kita nak.

23. Print

Siap!
Lepas ni bolehlah ajar kawan-kawan, saudara-mara dan anak-anak cara print sticker nama ni untuk kegunaan harian.
Mcm petik jari jer buat DIY sticker label lepas ni..
Semoga bermanfaat.

*Kredit: Shuhada Amir


Cara Proses Pokok Aloe Vera Sendiri, Boleh Campur Dalam Minuman!

Umum mengetahui selain mempunyai pelbagai khasiat untuk tubuh manusia, aloe vera atau pokok lidah buaya juga boleh dijadikan bahan dalam minuman seharian kita. Rasa yang kenyal dan enak sesuai dihidangkan ketika waktu panas untuk kesegaran berpanjangan.
Banyak cara sebenarnya yang anda boleh cuba untuk proses sendiri tanaman pokok aloe vera tetapi kali ini kami akan kongsikan cara paling mudah untuk menikmati jelly aloe vera di rumah. Tak rugi kalau ada tanam pokok aloe vera, boleh cuba nanti.

Baca juga: Resepi ‘Sambal Kurang Ajar,’ Bertambah-Tambah Nasi Kalau Makan!
CARA PROSES POKOK ALOE VERA, BOLEH CAMPUR DALAM MINUMAN
Petang tadi ambil 5 pelepah aleo vera. Nak buat campuran dalam minuman kegemaran saya, sirap ais lemon + gel aleovera. Minum masa tengah hari ketika musim panas. Ini cara saya memproses aleo vera. Setiap orang ada caranya yang tersendiri.

1. Basuh sehingga bersih pelepah aleo vera.

2. Kerat kepada beberapa bahagian. Buang duri di kiri dan kanan pelepah.

3. Pelepah aleo vera tadi direndam dalam air garam. Ia bertujuan untuk membuang getahnya yang berwarna kuning. Biarkan dalam beberapa minit.

4. Buang kulitnya dan potong dadu. Saiznya ikut kesukaan masing-masing.

5. Sediakan air garam + air kapur sirih. Selepas potong dadu isinya terus rendam dalam air tersebut. Tujuannya untuk singkir lendir dan getah aleo vera.

6. Setelah siap potong dadu, basuh dengan air bersih. Rendam sekali lagi dalam air garam sahaja. Biarkan selama beberapa minit. Kemudian basuh lagi dan rebus sekejap dalam air yang telah dididihkan dahulu. Angkat dan toskan dalam penapis.

Inilah rupanya isi aleo vera yang telah siap direbus. Sedia untuk dicampurkan dalam minuman kegemaran anda. Sedapnya!

Sumber: Facebook Ibrisam Wossali


Siapa Cakap Anak Menangis Pergi Sekolah Tak Normal? Ini 4 Tricks Mak Ayah Boleh Buat

Masalah anak tidak mahu ke sekolah merupakan satu perkara biasa sering dihadapi oleh ibu bapa. Pagi-pagi lagi pasti sudah ada adegan air mata dan sesi memujuk bersama anak lebih-lebih lagi jika itu merupakan pertama kali si anak pergi ke sekolah.
Sebenarnya, ada beberapa tricks ibu bapa boleh cuba untuk memujuk minat anak agar pergi ke sekolah. Dengan hanya 4 cara mudah, pasti anak-anak terbuka hati dan gembira untuk ke sekolah. Nak tahu apa? Jom kita baca penerangan lanjut oleh OT, Maryam Jamadi di laman Facebooknya.

Baca juga: ‘Tak Pandai Guna Tandas Cangkung’- Cikgu Pesan Mak Ayah Kena Prepare Baju & Seluar Track Dalam Beg Anak
SIAPA CAKAP ANAK MENANGIS PERGI SEKOLAH TAK NORMAL?

“Anak umur 5 tahun menangis ke tadika normal atau tidak?”

Normal ya anak menangis ke sekolah atau ditinggalkan di tempat baru. Anak umur 7 tahun menangis bila pergi ke sekolah rendah pun masih dikira normal.  Masalah ini lagi normal kalau anak tak pernah dihantar taska atau pengasuh, jarang keluar rumah dan ibu suri rumah, memang sentiasa bersama dengan anak.
Untuk atasi masalah ini, boleh cuba cara ini:
1. TARIK MINAT ANAK UNTUK BELAJAR

Minat untuk belajar ini perlu dipupuk sejak kecil lagi dengan cara:
– Selalu bacakan buku dengan anak.
– Cerita kepentingan ke sekolah.
– Beri anak tengok cerita situasi kanak-kanak di sekolah.
– Beritahu segala kemungkinan dan situasi yang mungkin boleh berlaku di sekolah supaya anak bersedia contohnya cara nak pergi tandas, kalau kawan ambil barang dan sebagainya.
Tetapi pendapat saya, tidak adil untuk kita terus beri komen pada mak ayah seakan-akan tidak pernah tarik minat anak untuk belajar sekiranya anak menangis ke sekolah. Menangis ke sekolah dan minat untuk belajar adalah topik yang berbeza.
2. MENANGIS ITU NORMAL

– Kalau setiap kali anak menangis kita marah dia menangis atau suruh berhenti menangis serta merta, percayalah anak memang tak akan berhenti menangis malah akan lagi lama menangis.
– Beritahu anak yang kita faham kenapa dia menangis dan cerita juga kisah kita sendiri menangis ke sekolah (kalau ada).
– Beri masa anak menangis, kita diam sahaja teman anak menangis. Apabila anak sudah lega dan puas menangis, barulah kita ajar cara untuk tenangkan diri. Sentiasa beri sokongan terhadap keperluan emosi anak.
3. TANYA KENAPA ANAK TAK MAHU KE SEKOLAH
– Pasti ada punca kenapa anak menangis, tak mahu bangun pagi? Mengantuk sebab tidur lewat? Takut dengan cikgu? Kawan-kawan bising? Tak suka duduk lama? Bosan?
4. CARI JALAN PENYELESAIAN

– Mengantuk sebab tidur lewat? Pastikan anak tidur cukup, 3-5 tahun (10-13 jam sehari) 6-12 tahun (9-12 jam sehari).
– Takut dengan cikgu? Beritahu yang cikgu tak marah, tapi suara cikgu memang kuat.
– Tak suka duduk lama? Minta anak bangun awal sedikit dan minta dia berlari, melompat keliling rumah sebelum datang sekolah. Penuhkah tangki keperluan bergerak anak sebelum anak perlu duduk lama.
– Bosan? Beri anak bawa 1 mainan ke sekolah (kalau dibenarkan) ataupun belikan keychain jenis “fidget toy” untuk tenang anak bila dia bosan.
– Takut suasana baru? Boleh bawa 1 barang dari rumah yang anak memang sayang, supaya dia rasa selamat. Dalam kes anak menangis ke sekolah, tiada sesiapa yang salah.
Kita pun tak tahu cerita dari pihak guru, mungkin bilangan murid terlalu ramai untuk guru periksa masalah setiap seorang murid. Toleransi mendengar budak menangis juga berbeza setiap orang.
TERLALU AWAL NAK CHECK NORMAL ATAU TIDAK DALAM MINGGU PERTAMA
Walau bagaimanapun, menurut OT, Maryam Jamadi terlalu awal untuk kita tentukan ia normal atau tidak sekiranya hanya dalam minggu pertama persekolahan.
Jelasnya juga, sekiranya anak berusia 5 tahun tetapi tidak pandai membaca dan menulis ia masih dikira normal dan mengambil masa untuk menyesuaikan diri dengan persekitaran baharu.

Sumber: Facebook Maryam Jamadi


5 Tips Pujuk Anak Selalu Tantrum Tanpa ‘Suap’ Gajet, Senang Je!

Bergelar ibu bapa pasti tidak lari daripada ujian dan dugaan seperti anak tantrum di tempat awam sehingga menganggu orang sekeliling. Ibu bapa zaman sekarang lebih gemar memberi telefon untuk memujuk anak tetapi cara itu tidak begitu bagus dan tak boleh dipraktikan selalu.
Jika ibu bapa di luar sana buntu bagaimana cara mahu memujuk anak tantrum tanpa memberikan gajet, hari ini kami kongsikan beberapa tips yang boleh dicuba.

Baca juga: 5 Cara Tingkatkan Selera Makan Anak Ibu Ayah Boleh Cuba, Berkesan!
5 TIPS PUJUK ANAK SELALU TANTRUM TANPA ‘SUAP’ GAJET
1. ALIHKAN PERHATIAN ANAK DENGAN BENDA SEKELILING

Jika sebelum ini ibu bapa beri gajet untuk alihkan perhatian anak ketika mengamuk, cuba cara lain pula iaitu alihkan perhatian mereka dengan benda sekeliling. Sekiranya berada di pusat beli-belah, cuba bawa mereka ke tempat lain seperti kawasan buku supaya anak tertarik dengan buku cerita berbanding gajet. Kan lebih bagus macam tu…
2. TANYA KENAPA ANAK MENGAMUK

Pasti ibu bapa buntu jika anak mengamuk di kawasan orang ramai sehingga tidak tahu jalan penyelesaian untuk memujuk si anak. Ketahui penyebab anak tantrum dan beri penjelasan yang tenang pada anak agar emosinya terkawal dan tidak terganggu dengan benda lain.
3. BAGI GANJARAN

Ini merupakan antara cara paling mudah dan sering dilakukan oleh ibu bapa iaitu memberi ganjaran sekiranya anak berhenti tantrum. Ibu bapa boleh memberi anak-anak makanan kegemaran, permainan atau membiarkan mereka memilih apa yang diminati. Cara ini pasti dapat ‘memancing’ anak supaya berhenti mengamuk tanpa memberikan gajet.
4. TIDUR

Tak cukup tidur dan mengantuk juga antara faktor menyebabkan anak bertindak agresif. Jadi, pastikan anak-anak dapat tidur yang cukup sebelum keluar kemana-mana.
Sekiranya anak tantrum di luar, ibu bapa boleh cuba menyuruh anak untuk tidur kerana semakin cukup tidur, semakin banyak tenaga dalam diri mereka. Mood pun bertambah baik bila dah bangun tidur. Mudah kan?
5. JANGAN PEDULI

Kadang kala anak mengamuk kerana tidak dapat jajan yang diinginkan seperti lolipop, keropok dan minuman manis. Langkah terbaik ibu bapa boleh buat sekiranya anak mengamuk adalah biarkan sahaja dia berguling dan menangis kerana bila anak penat, dia akan berhenti. Walau bagaimanapun, ibu bapa perlu pantau dan pastikan keadaan sekeliling tidak mendatangkan bahaya kepada si anak.
Tak susah pun sebenarnya nak pujuk anak tantrum tanpa memberikan gajet. Ibu bapa di luar sana boleh cuba cara di atas ok?


8 Cara Pujuk Lelaki Merajuk, Sedih & Tengah Marah Pada Kita

CARA PUJUK LELAKI MERAJUK, SEDIH ATAU TENGAH MARAH PADA KITA
Bukan perempuan sahaja pandai merajuk, lelaki pun ada masanya marah atau terasa bila kita lakukan sesuatu yang tidak dia sukai.

Bila lelaki dah merajuk, bukan main susah lagi nak pujuk disebabkan dia nak control macho dan egonya.
Sebelum anda memujuk lelaki, anda kenalah kenalpasti punca kenapa dia marah atau merajuk dengan anda.

Anda juga perlu hargai dan fahami perasaan dia. Dari situ, anda bolehlah plan cara yang sesuai untuk menangi hatinya semula.

Namun, anda tak perlu risau, kerana ada beberapa cara yang pasti menjadi untuk pujuk lelaki.
Jom kita cuba beberapa cara pujuk lelaki merajuk!

Kredit Foto : womansday.com
8 Cara Pujuk Lelaki Merajuk, Sedih & Marah Pada Kita
1. Beri Masa Pada Pasangan & Diri Sendiri
Kalau api lawan dengan api, sampai bila-bila takkan reda.
Sekiranya anda baru lepas bergaduh, cuba beri ruang pada diri masing-masing buat seketika.
Kadang-kadang ada terlalu banyak perkara yang berlaku dan masing-masing hanya perlu sedikit masa untuk kembali tenang.
Tak kiralah salah siapa, tak salah kalau kita ketepikan ego anda dan minta maaf pada pasangan secara ikhlas.
Kemudian, berbincanglah untuk sama-sama mencari jalan tengah atas isu yang menjadi punca pergaduhan.
2. Berikan Urutan Mesra
Untuk yang sudah berumah tangga, anda boleh gunakan masa yang sesuai untuk anda memujuk dengan berikan urutan mesra.
Anda pasti tahu di mana bahagian yang dia suka diurut seperti di bahu atau tengkuk.
Dari sentuhan juga akan terlahirnya hormon gembira atau ‘love hormone’.
Mungkin dengan urutan yang anda berikan juga boleh membuatkan dia terus lupa yang dia marahkan anda.
3. Masakkan Makanan Kegemarannya
Memang betul masakan boleh memikat hati.
Lebih-lebih lagi jika anda masak makanan kegemaran pasangan anda.
Bila dia sedang merajuk, anda bolehlah masakkan makanan kegemarannya sebagai tanda minta maaf.
Kalau nak beli pun tak apa.  Dia pasti tak marah dah lepas rasa makanan yang dia sukai.

Kredit Foto : detik.com
4. ‘Action Speaks Louder Than Words’
Kadang-kadang kita tak perlu bercakap banyak untuk menerangkan sesuatu atau ‘menegakkan benang yang basah’.
Sebagai wanita, mungkin kita dah terbiasa untuk meluahkan perasaan dan suka bercakap panjang lebar.
Jika lelaki tengah kusut, serabut, sedih, marah atau tak ada mood untuk berbual, tak perlulah kita membebel dan asyik bercakap tentang masalah.
Jika dia pandai dalam memujuk anda dengan bermanja atau lakukan macam-macam perkara sweet untuk ambil  hati anda, anda juga perlu lakukan benda yang sama.
Sebagai contoh, anda boleh tawarkan pertolongan padanya di rumah atau buatlah air kegemarannya untuk redakan hati yang sedang marah. Perbuatan seperti ini tentunya dapat mengelakkan ketegangan dan memberi masa untuk lelaki kembali tenang.
5. Buat Lawak & Bagi ‘Pickup Line’
Bukan sekadar sebagai hiburan, malah jenaka juga boleh digunakan untuk memujuk hati si lelaki.
Namun, cara ini hanya boleh digunakan pada waktu dan keadaan yang sesuai sahaja, ya!
Dekatilah dia dengan jenaka yang ringan dan tidak keterlaluan.
Walaupun anda tak pandai berjenaka, asalkan anda dapat kembalikan senyumannya, ia sudah cukup baik.

Kredit Foto : karteldakwah.com
6. Ajak Buat Perkara Yang Dia Sukai
Jika sebelum ini anda tiada kelapangan untuk ke tempat kegemarannya seperti menonton wayang, memancing atau ke kafe yang lama dia ingin cuba, apa kata pujuknya dengan mengajak dia ke tempat yang dia sukai?
Pasti dia sukar untuk menolak pelawaan anda.
Ia juga menandakan usaha kita untuk berbaik dengannya.
7. Buat Surprise / Belikan Hadiah
Bukan perempuan sahaja yang suka diberi hadiah, lelaki pun suka rasa dihargai lebih-lebih lagi dari orang yang dia sayangi.
Tak perlu tunggu hari lahir atau hari anniversary, sebenarnya hadiah boleh diberikan bila-bila masa sahaja!
Jika anda tahu ada barangan yang dia dah lama aim untuk beli, apa kata anda pujuknya dengan menghadiahkan barangan itu untuknya
Pasti terkejut dan tersentuh hatinya sampai lupa yang dia merajuk dengan anda kan?

Kredit Foto : theasianparent.com
8. Ajak Berbual Seperti Tiada Masalah
Lelaki dengan ego memang sukar dipisahkan.
Kebanyakannya lebih memilih untuk memendam rasa berbanding diajak berbincang.
Jika lelaki sebegini merajuk dengan anda, jangan pula paksa untuk ajaknya berbincang, nanti makin marah pula dia. Sebaliknya, anda perlulah beri layanan yang baik seperti biasa.
Lama-kelamaan dia akan reda sendiri dan akan kembali bercakap semula dengan anda.
Lelaki Pun Sensitif Juga…
Mungkin sebagai perempuan kita tak sedar, sebenarnya lelaki pun ada hak untuk merajuk atau terasa hati dengan anda.
Kenalpasti dahulu punca mengapa dia merajuk dan tackle semula dengan cara yang paling sesuai dan mudah untuk dia terima maaf anda. Kita pun tak selalunya betul, mungkin dia punya pandangan yang berbeza berbanding anda dalam banyak perkara.
Dalam memujuk pasangan, gunakan juga kelebihan anda sebagai wanita untuk membelai dan mendekatinya dengan lemah lembut, pasti cair punyalah sampai tak jadi merajuk!
Sumber rujukan:
11 Ways to Make Your Boyfriend Smile When He’s Mad at You
https://inspiringtips.com/asia/ways-to-make-your-boyfriend-smile-when-hes-mad-at-you/


Letihnya Bergaduh Dengan Pasangan Setiap Hari, Guna 5 Cara Ini Untuk STOP Gaduh!

“Penatlah..asyik bergaduh je hari hari tapi cara pujuk pasangan tak pernah nak ambil tahu!”
Menjadi lumrah dalam perkahwinan khususnya yang baru sahaja ingin mengenali hati budi pasangan, pergaduhan akan berlaku sama ada besar atau kecil. Ada yang mengatakan bahawa pergaduhan antara pasangan suami isteri ini menjadi penanda aras persefahaman dalam rumah tangga. Namun, sampai bila nak bergaduh dan bertekak mengenai semua perkara bukan?

Jadi, mungkin anda boleh cuba lima cara yang dikongsikan ini supaya dapat mengurangkan atau STOP terus bergaduh mengenai hal remeh dengan pasangan. Letih alahai bergaduh hari-hari kan?
Baca juga: Semua Buat Sendiri! Patutlah Isteri 2X Ganda Penat Layan Kerenah Suami Dari Anak-Anak

CARA PUJUK PASANGAN SUPAYA STOP BERGADUH

Berdasarkan Abu Hurairah RA berkata, Rasulullah SAW bersabda, ertinya:
“Tidak halal seorang Muslim memutuskan hubungan dengan saudaranya (sesama Muslim) lebih dari tiga hari, barang siapa memutuskan lebih dari tiga hari dan meninggal maka ia masuk neraka” (HR: Abu Dawud 5/215, Shahihul Jami’: 7635)
1.JANGAN ASYIK NAK BETUL JE
“Orang perempuan je betul, semua lelaki salah..”
Ini adalah tabiat yang sukar untuk dihentikan, tetapi anda harus mencuba sekurang-kurangnya sekali apabila sering bertengkar. Hal ini kerana kebanyakan pergaduhan adalah tentang membuktikan kepada pasangan kita bahawa mereka salah, tidak wajar atau tidak munasabah kerana tidak melakukan apa yang kita mahu mereka lakukan. Daripada bergaduh tentang perkara ini, mengapa tidak cuba bertanya apa yang anda mahu kerana ia penting supaya pergaduhan dihentikan.
2.JANGAN TERLAMPAU IKUT PERASAAN
Ini merupakan cabaran tidak kira bagi kaum lelaki atau perempuan. Apabila anda merasakan emosi yang kuat muncul, terutamanya perasaan marah, cari ruang sendiri untuk memikirkan sesuatu sebagai ‘gangguan’. Kemarahan biasanya timbul apabila kita mempunyai keperluan yang tidak dipenuhi, tidak merasa didengari, diambil serius, diterima, atau faham. Apabila anda bersama dengan pasangan, fokus kepada perkara yang anda perlukan sahaja supaya tidak bergaduh.
3.SESI LUAHAN PERASAAN
Momen yang paling bahaya pabila anda berada di tengah-tengah pertengkaran adalah anda mungkin jatuh ke dalam perangkap dengan menyalahkan pasangan anda untuk segala-galanya. Daripada menumpukan pada perkara yang anda fikir mereka telah lakukan salah, tumpukan pada emosi anda. Jadi, ambil masa penting ini untuk menyampaikan perasaan anda daripada menuduh pasangan anda. Duduk dan berbincang sesama sendiri.
4.FIKIR DAHULU SEBELUM BERCAKAP
Kata-kata anda tidak semestinya perlu pedas dan pedih untuk didengari untuk melukakan hati pasangan. Jadi, tarik nafas dahulu untuk memberi anda peluang untuk memikirkan perkataan yang sedap untuk didengari oleh pasangan ketika berbincang. Ini penting supaya soalan seperti ‘Awak tahu tak awak ada buat salah..” dapat mengundang pergaduhan antara suami isteri.
5.INGAT KEMBALI KISAH ZAMAN BERCINTA
Jika anda marah, anda mungkin terlupa betapa bermaknanya pasangan anda seperti yang sering diungkapkan ketika di zaman percintaan. Ingatlah kembali momen indah ketika mula mengenali pasangan dan isu-isu yang telah dibincangkan pada zaman dahulu. Mungkin ini akan mengurangkan rasa ingin bergaduh tanpa henti dan tidak tahu sebarang punca.

*Ketahuilah setiap pergaduhan yang tercetus adalah sangat memenatkan. Sudah pulang dari kerja, perlu mengambil masa yang lama lagi untuk menyelesaikan pergaduhan, makin berkerut wajah dibuatnya! Mungkin ada yang mengatakan bahawa pergaduhan merupakan cara untuk meningkatkan kasih sayang tetapi kalau buruk untuk hubungan, eloklah dijauhkan amalan bertekak ini ya…
Sumber: Brides.com


Ajaib! Hanya Guna Sabun Ini Sahaja, Baju Putih Lusuh & Kotor Terus Putih Bersih!

Sesi persekolahan hampir tiba. Nak buang baju sekolah lama, rasa sayang ia masih elok lagi. Oleh kerana, tidak tahu cara putihkan baju putih yang telah lusuh dan terdapat kotoran degil, maka haruslah beli baru.
Kini, anda tak perlu risau lagi kerana penulis telah menjumpai satu tips yang boleh membantu mengatasi masalah ini. Seperti tips dari Puan Zakiah Hassan, yang berkongsikan cara membasuh baju putih tanpa perlu menyental teruk. Jom lihat!

Baca juga: “Geramnya! Cepat Betul Rumput Ni Panjang.”- Ini 7 Panduan Guna Mesin Rumput Bila Potong Sendiri!
BASUH BAJU PUTIH TANPA TERUK MENYENTAL

Mak Ramli tak sental langsung leher baju budak darjah 1 tu. Maka, kurang sedikit otot lengan MR hahaha. Selamat mencuba!

CARA PUTIHKAN BAJU PUTIH

BAHAN-BAHANNYA:
Bahan utamanya adalah jenis sabun-sabun ini, anda boleh pilih salah satu.

Sabun A1 (beli dekat kedai Eco)
Sabun cap kapak/buruh (ada di Mydin)
Sabun Kilat (ada di NSK)

Kemudian bersama bahan-bahan di bawah ini:

Sabun di atas (pilih salah satu).
Sabun mandi palmolive/may pun boleh.
Sabun basuh baju (cecair atau serbuk).
Air.

CARA-CARANYA:

1. Nak guna mesin basuh atau basuh tangan pun boleh.
2. Masukkan baju sekolah agama dulu ke dalam mesin basuh.
3. Letakkan sabun basuh biasa.
4. Setkan mesin dengan mode speedy soak (ikut jenis mesin basuh).
5. Kemudian, masukkan air.
6. Guntingkan suku sabun kuning ke dalam mesin basuh (nak sagat pun boleh).
7. Tenyehkan sabun kuning di leher baju kemeja, hujung lengan, poket atau kesan kotoran yang lain. Lepas itu, jangan lupa masukkan juga ke dalam mesin.
8. Tutupkan mesin basuh.
9. Sidailah baju putih tersebut sambil kembang hidung melihatkan kebersihannya.
Sumber: Facebook Zakiah Hassan


7 Cara Putihkan Gigi Dengan Selamat & Semulajadi, Tak Perlu Belanja Lebih

Orang sekarang ramai sibuk nak putih. Bukan muka saja nak putih, gigi pun samalah nak putih. Maka tak hairanlah macam-macam produk dah mula dicipta dan dijual di pasaran untuk tujuan ini.
Walaubagaimanapun, kebanyakan produk menggunakan bahan kimia ‘peluntur’ untuk memutihkan gigi dan tentu sekali ini akan menyebabkan pengguna berasa ragu-ragu untuk mencubanya. Harganya pula tidaklah murah. Perbelanjaan untuk rawatan atau produk sebegini boleh mencecah ratusan hingga ribuan ringgit.

Jika anda mahu mendapatkan gigi yang lebih putih tetapi mahu melakukannya secara selamat, cubalah beberapa bahan serta tips semulajadi ini.
Kenapa Gigi Menjadi Kuning?
Sebenarnya gigi yang sedikit kuning adalah normal. Ini kerana, apabila seseorang semakin meningkat dewasa, permukaan gigi akan menjadi haus dan mendedahkan struktur dentin yang berwarna kekuningan. Sebab itulah gigi orang dewasa akan nampak lebih kusam berbanding kanak-kanak.

Namun di samping itu, terdapat beberapa makanan yang boleh memberi kesan kekuningan pada enamel, iaitu lapisan paling luar pada gigi. Plak yang terhasil pada gigi juga boleh menyebabkan gigi menjadi kuning. Jika gigi anda menjadi kekuningan disebabkan 2 faktor ini, anda boleh mengatasinya dengan beberapa cara seperti di bawah.

7 Cara Putihkan Gigi Secara Semulajadi & Selamat, Tanpa Berbelanja Lebih
1. Mengunyah Makanan ‘Pencuci Mulut’
Mengunyah makanan seperti epal, sayur saderi (celery) atau lobak merah dikatakan dapat menjadikan gigi lebih putih disebabkan teksturnya yang berserat.
Dengan mengunyahnya sebagai snek, anda dapat membersihkan sisa makanan yang terlekat antara gigi dan serta mengesat plak-plak kekuningan yang terhasil di celahannya.
Selain menjadi snek yang sihat untuk tubuh, anda juga dapat memiliki senyuman yang bersinar!
Foto Kredit: draxe.com
2. Baking Soda
Antara petua memutihkan gigi yang paling popular adalah dengan menggunakan baking soda.
Caranya, bancuhkan suku sudu teh baking soda dengan sedikit ubat gigi. Beruskan gigi seperti biasa dan bilas dengan air. Lakukannya sekali seminggu atau setiap 2 minggu.
Jangan berlebihan ya sebab penggunaan baking soda secara melampau juga dikatakan boleh menghakis enamel gigi anda.
Foto Kredit: davidwolfe.com
3. Garam
Penggunaan garam dipercayai mampu menambah sumber mineral pada gigi dan sekaligus menyerlahkan lagi warna putihnya.
Caranya adalah dengan menyapukan garam pada gigi seperti langkah menggunakan baking soda di atas. Kemudian berus dan bilasnya seperti biasa.
Sekalipun dapat bertindak sebagai antibakteria, elakkan membubuh garam pada bahagian gusi kerana ia boleh menyakitkannya.

Hadkan Kopi & Minuman Bergula
Kopi adalah salah satu musuh ketat gigi anda yang terkenal sebagai punca gigi kuning selain rokok dan minuman bersoda. Hal ini bukanlah bermaksud anda perlu mengelakkannya 100%, namun anda mungkin boleh mengehadkan kuantiti pengambilannya setiap hari.
Ini kerana minuman dan makanan bergula boleh menggalakkan pertumbuhan bakteria Streptocuccus Mutans,  iaitu bakteria utama penyebab plak dan gingivitis yang merosakkan gigi serta menjejaskan keputihannya.
Foto Kredit: substance.com/
3. Guna Straw Ketika Minum
Kalau nak elak gigi cepat kuning, minum minuman bergula atau kopi melalui straw kerana tindakan ini dapat menghindarkan direct contact dengan gigi.
Kalau tak ada straw, cuba pastikan mulut anda dibilas selepas 30 minit menikmati minuman tersebut.
Foto Kredit: mnn.com
4. Ambil Makanan Berkalsium Tinggi
Sesetengah gigi berubah menjadi kekuningan disebabkan lapisan enamel yang terhakis sehingga mendedahkan lapisan dentin di bawahnya yang berwarna kuning. Oleh itu, pengambilan makanan berkalsium tinggi seperti susu, keju dan brokoli boleh mambantu mengelakkan hakisan dan sekaligus mengekalkan keputihannya.
Foto Kredit: watchfit.com/
5. Berus & Flos
Jangan pandang rendah kepada rutin memberus dan membersihkan gigi dengan flos. Ubat gigi dapat membantu mengeluarkan kotoran daripada gigi manakala penggunaan flos dapat mengeluarkan sisa makanan dengan berkesan.
Sesetengah makanan yang terlekat di celah gigi tidak dapat dibersihkan dengan sempurna menggunakan berus gigi. Makanan yang terbiar lama di celahan boleh menghasilkan bakteria dan plak gigi.

Rawatan Pergigian Yang Boleh Didapati Di Klinik
Proses pemutihan gigi boleh dilakukan di klinik, namun ia melibatkan penggunaan bahan aktif iaitu hidrogen peroksida. Bahan ini menghasilakan radikal bebas yang mampu bertindak untuk melarutkan warna kuning pada permukaan gigi.
Sungguhpun sangat berkesan, namun ia perlu dilakukan oleh pegawai pergigian yang bertauliah. Seeloknya, prosedur pemutihan gigi ini juga hanya patut dilakukan untuk keadaan tertentu sahaja. Jangan jadikan ia satu amalan harian kerana ia tidak sihat untuk kesihatan gigi.
Selain itu, elakkan membeli ubat pemutihan gigi di farmasi atau secara online tanpa mendapat nasihat doktor / pegawai pergigian. Ini kerana konsentrasi kandungan bahan aktif yang berbeza di dalam ubat-ubat tersebut  akan memberi kesan sampingan yang mungkin lebih buruk kepada pengguna

*Sumber: Reader’s Digest, The Malaysian Medical Gazette, HealthLine.com


[VIDEO] Cara Putihkan Semula Baju Putih Yang Dah Kuning, Jangan Buang!

“Haih la beli baju putih banyak tapi lama-lama jadi kuning pula. Pening betul…”
Pasti anda pernah alami seperti situasi di atas kan? Baju putih kesayangan bertukar menjadi kekuningan dan menyebabkan ia tidak sesuai untuk dipakai dan mengambil keputusan untuk membeli baju putih yang baharu.

Sebenarnya, baju tersebut masih boleh digunakan dan kesan kuning boleh dihilangkan dengan menggunakan beberapa bahan mudah. Jadi, mengapa perlu membazir kalau boleh berjimat? Ikuti langkah di bawah.
Baca juga: Teknik Rahsia Kalau Nak Kain Buruk Sentiasa Wangi & Cepat Bersih, Mudah Je!

CARA PUTIHKAN SEMULA BAJU PUTIH YANG DAH KUNING

Seperti perkongsian @Jason_jezi di laman TikTok, dia menjelaskan baju atau kain putih yang disimpan lama akan bertukar menjadi kuning dan untuk mengatasi masalah tersebut senang sahaja.
Anda perlukan:

Ubat gigi
Baking soda
Cuka
Air panas
Pencuci baju

Cara-caranya:
– Campurkan ke semua bahan di atas di dalam baldi dan gaul rata.
– Kemudian, masukkan pencuci baju dan baju atau kain putih yang sudah kekuningan itu.
– Rendam selama 30 minit dan angkat. Jemur di ampain sehingga kering. Kain kekuningan itu akan bertukar menjadi putih.
Mudah kan? Kalau anda ada masalah seperti di atas, jangan lupa gunakan cara mudah ini. Jangan buang baju tersebut. Rugi tau!
VIDEO PENUH:

 @jason_jezi
Share kpd kawan2 yg banyak baju Putih simpan sampai kuning #TikTokGuru #jombelajar #tips #jezismart #learnontiktok
 ♬ POP! – NAYEON

Sumber: TikTok Jason_Jezi


Cara Buat Screen Recording Gunakan Laptop atau Handphone
Pada zaman teknologi di hujung jari ini, kita sangat bergantung kepada penggunaan laptop dan handphone bagi berkongsi maklumat atau menyimpan informasi penting.

Oleh sebab itu, screen record juga merupakan antara feature yang perlu kita ketahui dan sangat berguna bagi semua sama ada yang bekerja atau sedang belajar.
Screen record juga sangat berguna bagi yang mahu lakukan video tutorial melalui handphone atau laptop. Ia juga sangat popular digunakan oleh gamers untuk lakukan live streaming ketika sedang bermain game.

Oleh itu, anda juga sepatutnya tidak ketinggalan dalam mempelajari feature ini. Terdapat beberapa cara yang anda boleh praktikkan ikut keselesaan.

Baca juga: Betul Ke Isi Minyak Kereta Sampai Penuh Boleh Rosakkan Fuel Pump? Ini Jawapannya

Kredit Foto : tokopedia.com
Cara Record Screen Gunakan Shortcut di Windows 10
Sejak adanya Windows 10, screen record sudah menjadi lebih mudah dengan feature terbaru yang dinamakan Xbox Game Bar.
Sebenarnya feature ini dibuat khas untuk gaming namun ia juga disediakan bagi pengguna untuk rekod screen laptop dengan mudah.
Sebelum anda mula gunakan feature ini, anda perlu aktifkan dahulu setting Game Bar. Cara untuk aktifkannya adalah seperti berikut :

 Pergi ke menu ‘Setting’ dengan menekan Windows > Settings
 Cari dan pilih menu ‘Gaming’
 Pilih menu ‘Game Bar’ dan aktifkannya dengan menekan ‘On’

Selepas Game Bar sudah diaktifkan, barulah anda boleh mulakan rakaman skrin laptop. Caranya adalah seperti berikut :
1. Buka Gamebar dengan menggunakan butang shortcut : ‘Logo Windows + G’
2. Klik menu ‘Capture’ (ikon webcam).
3. Untuk mulakan rakaman skrin, tekan butang rakam iaitu ikon bulatan besar

4. Untuk hentikan rakaman, klik pada ikon bulat berwarna biru dengan kotak putih.
5. Untuk melihat hasil video rakaman, anda boleh ke folder Videos > Capture
Cara Record Screen Menggunakan Extension Chrome
Untuk kaedah ini pula, ia dikhususkan untuk Chrome browser. Antara extension yang disarankan untuk feature record screen ialah ‘Awesome Screenshot & Screen Recorder’.
Cara untuk menambahkannya pada Chrome adalah seperti berikut :

Buka Chrome browser dan layari Chrome Web Store
Search ‘Awesome Screenshot & Screen Recorder’

 Tekan ‘Add to Chrome’ lalu klik ‘Add Extension’.
Kemudian klik ‘Extension’ yang ada di bahagian kanan atas browser.

Cari ‘Awesome Screenshot & Screen Recorder’ dan pinkan extension tersebut untuk aktifkannya.

Cara Gunakan Extension Awesome Screenshot & Screen Recorder
1. Buka aplikasi Awesome Screenshot & Screen Recorder.
2. Pilih ‘Recorder’
3. Untuk mulakan rakaman skrin, klik ‘Start Recording’.
4. Jika sudah selesai rakam, klik Stop Recording.
Cara Rakam Skrin Gunakan Phone
Untuk rakam skrin menggunakan phone, kebanyakan jenama phone baru sudah dilengkapi dengan featurenya sendiri. Jadi, anda tidak perlulah susah-susah download aplikasi lain.
Caranya cukup ringkas seperti berikut :
1. Pergi ke homescreen kemudian swipe ke bawah untuk buka tool shortcut.
2. Tekan ikon Screen Recorder untuk mulakan rakaman skrin.
3. Bila sudah selesai rakam, tekan butang Stop.
4. Video yang sudah dirakam akan tersimpan di Gallery.

Tiada Feature Screen Record? Download AZ Screen Recorder Secara Percuma !
Bagi model phone yang agak lama dan tiada feature Screen Recorder, anda perlulah muat turun aplikasi percuma dari Google Playstore iaitu AZ Screen Recorder.
Setelah download aplikasi ini, anda boleh screen record video dengan mudah mengikut kaedah berikut :
1. Buka aplikasi dan tekan butang kamera berwarna jingga untuk mulakan rakaman.
2. Untuk pause atau berhenti rakam, tekan pada butang bulat yang tertera pada skrin.

Mudah bukan untuk rakam skrin sama ada melalui laptop mahupun phone ? Caranya cukup ringkas dan percuma untuk anda gunakan tanpa had. Selamat mencuba!
Sumber : 3 Cara Merekam Layar Laptop Tanpa Ribet
https://www.pricebook.co.id/article/tips_tricks/8635/cara-merekam-layar-screen-recorder-pada-pc-dan-laptop
Begini Cara Merekam Layar HP Android 2020
https://review.bukalapak.com/techno/begini-cara-merekam-layar-smartphone-android-17647


Nak Bayi Cepat Bijak Seiring Usia, Ibu Boleh Rangsang Deria Si Comel Dengan Cara Ini

Bayi memerlukan rangsangan dan penjagaan yang betul untuk perkembangan otak. Cara rangsang deria bayi dengan betul memainkan peranan penting daripada aspek fizikal dan juga mental.
Untuk ibu bapa di luar sana, kalau nak anak pandai dan bijak, rangsang deria mereka dengan cara di bawah. Rugi kalau tak cuba daripada awal.

Baca juga: Anak Masih Lambat Bercakap, Buat Urutan Mulut Ini, Mudah & Berkesan!
KALAU NAK ANAK BIJAK, CUBA CARA RANGSANG DERIA BAYI INI

1. DERIA PENGLIHATAN

Bayi dapat melihat sejauh 8 hingga 12 inci dan penglihatannya kabur. Pada usia 4 bulan, bayi boleh melihat lebih jauh dan menggunakan matanya untuk memerhatikan benda bergerak.
2. DERIA PENDENGARAN
Pendengaran bayi mula berkembang ketika dalam kandungan. Pada mulanya, si kecil akan mudah terganggu dengan bunyi namun ketika 2 bulan, dia akan mula cuba meniru bunyi dengan merengek. Menjelang usia 6 bulan, mereka sudah pandai meniru bunyi yang anda buat.
3. DERIA SENTUHAN
Sentuhan adalah salah satu deria yang paling berkembang semasa lahir. Bayi dapat membezakan antara suhu, tekstur, bentuk, dan juga objek yang berbeza dengan segera
Bayi juga meneroka melalui sentuhan dengan menggunakan mulut mereka. Jadi, jangan risau jika dia menghisap atau mengunyah apa-apa yang tidak membahayakan. Pastikan anda memberi barang yang selamat dan bersih.
4. DERIA BAU
Bayi akan mula mengenali bau pada hari pertama dilahirkan. Mereka sangat sensitif terhadap bau susu ibu dan boleh membezakannya dengan susu formula.
5. DERIA RASA
Bayi dapat mengesan rasa makanan melalui susu ibu. Apabila mereka sudah mula makanan makanan pejal, pastikan ibu memberi makanan yang bersesuaian.
Pada masa yang sama, bayi harus didedahkan kepada tekstur yang berbeza, bukan hanya yang dikisar atau dilecek.

APA IBU BOLEH LAKUKAN?
Penglihatan – Cakap dengan bayi menggunakan hubungan mata sambil membuat ekspresi muka.
Pendengaran – Bercakap, membaca dan menyanyi dengan bayi dapat mengalakkan perkembangan bahasa.
Sentuhan –  Sentuhan tangan ibu dan bayi memainkan peranan penting. Berikan si kecil mainan berbeza supaya mereka dapat membezakan pelbagai bentuk, saiz dan tekstur.
Bau – Dedahkan bayi dengan bau semula jadi. Elakkan menggunakan pencuci atau minyak wangi terlalu kuat kerana ia akan mengganggu deria bau mereka.
Rasa – Sekitar usia 6 bulan, ibu boleh perkenalkan pelbagai jenis makanan yang bersesuaian dengan bayi. Walau bagaimanapun, sekiranya mereka mempunyai alergi, dapatkan nasihat doktor terlebih dahulu.
Semoga bermanfaat!
Baca juga: Si Kecil Malu Pakai Barang Murah? Parent, Ajar Anak Jangan Pilih Jenama, Boleh Bawa Masalah Mental!
Sumber: Parents


Ibu Nak Rasa ‘Baby Kicking’? Ini 6 Cara Rangsang Janin Dalam Kandungan

Sebagai ibu pasti ternanti-nanti tendangan janin dalam kandungan. Momen ini biasanya dapat dirasai ketika ibu hamil pada kandungan usia 18 hingga 20 minggu.
Secara normalnya, janin pada usia 20 minggu ke atas akan bergerak minimum sebanyak 10 kali sehari. Jadi, sekiranya ibu ingin memastikan bayi bergerak, ini beberapa cara rangsang janin dalam perut.

Baca juga: Alamak! Makan Pati Ikan Haruan Selepas Bersalin Czer Boleh Jadi Punca Pelekatan Tisu?
CARA RANGSANG JANIN DALAM KANDUNGAN

1. MAKAN SNEK

Peningkatan gula dalam darah anda akan memberi kesan kepada bayi juga dan boleh membuatkan mereka bergerak. Jangan makan berlebihan tetapi beberapa keping coklat adalah cara yang boleh dipercayai untuk menghantar rangsangan tenaga terus kepada bayi.
2. MINUM
Minum segelas susu untuk merangsang pergerakan bayi kerana ia boleh mengubah mood janin. Pergerakan itu tanda gembira dan selesa.
3. USAP & MENYENTUH PERUT
Sentuh perut dan tepuk secara perlahan-lana. Ini adalah satu taktik yang dilihat ramai bakal ibu mencuba untuk memastikan janin bergerak.
4. BERCAKAP DENGAN BAYI
Pendengaran bayi mula berkembang kira-kira pada usia 16 minggu. Ketika usia 22 minggu, bayi dalam kandungan dapat nebdebgar suara dan bunyi bising kawasan sekitar.
Respon seperti memusingkan kepala, menggeliat dan melompat dapat dirasai oleh ibu. Jadi, cakaplah perkara yang baik-baik bersama anak.
5. LAKUKAN SESUATU YANG IBU TAKUT
Adrenalin yang mengalir melalui urat apabila anda sedang gementar boleh menyebabkan bayi turut bergerak. Walau bagaimanapun, jangan terlalu kerap menggunakan cara ini kerana akan mendatangkan bahaya.
6. SULUH LAMPU PADA PERUT
Antara cara lain untuk merangsang bayi dalam kandungan adalah dengan menyuluh lampu pada perut. Ini kerana ketika trimester kedua, bayi akan dapat membezakan antara terang dan gelap.
Konklusinya, ketika memasuki trimester ketiga, ibu dinasihatkan untuk mengira tendangan bayi. Sekiranya tendangan berkurangan daripada biasa, dapatkan rawatan dan hubungi doktor. Jangan biarkan!
Baca juga: Ini Senarai Minyak Angin Terbaik & Berkesan Untuk Legakan Masalah Kembung Perut Bayi Anda!
Sumber: Healthline


Cara Rangsang Otak Anak Ikut Umur, Tak Payah Mainan Mahal-Mahal

Hadiah terbaik daripada mak ayah kepada anak adalah rangsangan perkembangan otak anak semasa anak umur 6 tahun ke bawah.Ini kerana 90% perkembangan otak adalah semasa umur 6 tahun ke bawah. Ramai mak ayah ingat, nak rangsang otak anak banyakkan main flash card, baca buku banyak-banyak dan pergi tuisyen.
Sebenarnya, nak rangsang otak (kognitif) anak tak perlu pun keluar modal besar. Hanya bermodalkan masa dan perhatian kita kepada anak sahaja. Dibawah merupakan cara rangsang otak anak mengikut umur untuk ibu bapa lakukan. Jangan lepas pandang.

Baca juga: Berat Badan Anak Susah Naik, Ibu Ini Kongsi Rahsianya. Menjadi!
CARA RANGSANG OTAK ANAK IKUT UMUR, TAK PAYAH MAINAN MAHAL-MAHAL

 0 HINGGA 2 TAHUN

– Pembelajaran menggunakan sistem deria dan pergerakan fizikal. Tips saya:
1. Banyakkan rangsangan deria dan pergerakan untuk anak belajar tentang persekitaran.
2. Normal anak nampak terlebih aktif semasa di tahap ini sebab setiap pergerakan adalah pembelajaran bagi anak. Saya lebih risau bila anak tak banyak bergerak dari anak banyak bergerak seperti:

Experiment
Exploration
Experience

3. Selagi ‘tangki’ keperluan rangsangan deria dan pergerakan anak tak penuh, selagi itu anak akan susah fokus duduk setempat. Selagi anak tak puas masukkan benda dalam mulut, selagi itulah anak tak akan berhenti.

4. Fasa ini, disarankan anak belajar sambil bermain. Anak 2 tahun ke bawah tak akan cepat bosan sebab waktu ini semua yang anak nampak adalah ‘mainan’ bagi mereka melainkan mak ayah yang membosankan.
5. Rangsang minat anak dahulu sebelum fokus aktiviti membaca atau mengira. Setiap anak berbeza, tak salah untuk mak ayah ajar anak awal tetapi pastikan perkembangan yang lain normal dan anak menunjukkan minat terhadap aktiviti membaca dan mengira.
 2 HINGGA 6/7 TAHUN

– Mula menggambarkan dan merancang pergerakan atau aktiviti.
– Anak juga sudah mula belajar sesuatu melalui bahasa dan pertuturan tetapi dalam masa yang sama mereka masih tidak boleh menapis maklumat yang diterima lagi.
– Belum boleh berfikir secara logik dan rasional.
– Lakukan aktiviti mengikut kesesuaian umur dan tahap anak.
Tips saya:
1. Banyakkan bercerita dengan anak tentang perkara yang berlaku di sekeliling anak kerana waktu ini anak dah mula boleh belajar melalui bahasa.
Konsepnya seperti semakin banyak kita bercakap dengan anak, semakin banyak kosa kata yang anak belajar, semakin bagus skil bahasa anak. Semakin banyak yang anak boleh faham tentang apa-apa yang berlaku di sekitarnya, semakin berkembang cara pemikiran dan otak anak

2. Jangan paksa anak duduk lama untuk belajar sesuatu sebelum rangsang minat anak nak belajar. Minat dahulu baru duduk belajar.
3. Panjangkan waktu anak perlu habiskan setiap tugasan mengikut umur dan skil fokus anak.
Purata skil fokus, 1 tahun: 3 minit. Contohnya anak 3 tahun, sepatutnya boleh fokus selama 9 minit. Jika anak boleh fokus lebih lama, lebih baik.
4. Kawal pendedahan gadget dan TV, pastikan rancangan bersesuaian dengan umur anak dan mak ayah menonton TV/gadget bersama-sama anak. Limit 1 jam sahaja sehari.

5. Jika kita faham tahap dan konsep bagi merangsang kognitif anak, tak perlu pun keluarkan modal yang besar untuk mengajar anak. Cukup dengan selalu “membebel” dengan anak pun boleh bantu dalam perkembangan otak anak.
6. Kalau kalian ada latarbelakang dalam apa-apa bidang, jangan lupa dedahkan sahaja ilmu pengetahuan yang kita ada kepada anak.
Sebenarnya setiap perkembangan ada prosesnya sendiri, jika mak ayah faham konsep pasti mudah nak bantu rangsang perkembangan anak.
Sumber: Facebook Maryam Jamadi


5 Cara Rangupkan Semula Biskut, Kacang, Kerepek & Popcorn Yang Lemau

“Aduh, siapalah tak tutup kuat-kuat bekas ni. Dah lemau rasa keropoknya. Dahlah penat aku goreng semalam. Dah tu takkan nak buang aja? Apa cara nak rangupkan semula keropok ni ya?”
Kadang-kadang makanan yang kita simpan baru 1-2 hari pun boleh lemau sebab tak perasan tak tutup semula dengan kedap. Ada tu bekasnya yang kurang elok dan masuk angin macam kuih raya kita biasa simpan. Yang paling frust tu kalau kita baru beli tapi dapat yang lemau – contohnya popcorn!

Apapun, makanan begini biasanya masih elok selagi tak berbau pelik. Jadi, kalau nak elak membazir cuba 5 tips ini untuk merangupkan semula makanan yang lemau.
5 Tips Merangupkan Semula Biskut, Keropok, Kerepek & Popcorn Yang Lemau
1. Panaskan Dalam Oven
Tips yang pertama mudah saja. Cuma perlu sediakan alas / tray dan masukkan semula  makanan selama 3-5 minit dengan suhu 180 darjah celcius. Pastikan biskut tadi dijarakkan sedikit atau ditabur rata-rata.

Tunggu sejuk dan anda boleh menikmatinya macam biasa. Selalunya orang buat cara ini untuk rangupkan biskut. Ia akan menjadi rangup di luar dan lembut di dalam. Boleh juga guna untuk kerepek atau popcorn asalkan kena adjust sikit suhunya supaya tak hangus.

Foto Kredit: food-hacks.com
2. Guna Microwave
Bagi yang tak ada oven, boleh juga guna microwave. Caranya lebih kurang sama, cuma anda perlu letakkan sehelai tisu di sebagai alasnya. Tisu ni fungsinya nak menyerap kelembapan supaya makanan jadi garing semula.
Lepas tu microwave pada suhu Medium / High selama 40 saat. Masa keluarkan dari microwave tu awalnya akan nampak lembut, tapi bila dah sejuk sikit ia akan kembali rangup!
Foto Kredit: livestrong.com
3. Masukkan Dalam Rice Cooker
Cara seterusnya ni pun mudah sebab hampir semua rumah ada rice cooker kan?
Mula-mula pastikan bahagian dalam periuk tu kering. Kemudian masukkan apa-apa jenis kudapan kering ke dalam periuk tersebut. Yang jenis basah tak bolehlah ya.
Kemudian tekan butang ‘warm’ dan biarkan selama 1 jam dan cuba rasa apabila dah sejuk sedikit. Kalau masih lemau boleh tambahkan lagi setengah jam hingga betul-betul rangup.
Foto Kredit: temmacublogs.com
4. Guna Air Fryer
Selalunya kita takut nak goreng semula kerepek atau keropok sebab nanti terlalu berminyak. Takut juga kalau-kalau terlebih kolesterol pula.
Jadi bolehlah guna air fryer untuk kes-kes macam ni. Boleh ‘gorengkan’ 2-3 minit dengan suhu 180-200 darjah celsius. Tunggu sejuk dan enjoy! Cara ini juga boleh digunakan untuk kes-kes popcorn yang asyik lemau walaupun baru dibeli.

5. Panggang Atas Api Perlahan
Akhir sekali, mungkin ramai dah biasa guna cara ini terutamanya untuk biskut raya yang dah lemau. Caranya panggang semula atas api dengan non-stick pan atau pemanggang ajaib. Gunakan api paling rendah dan panaskan selama lebih kurang 5-10 minit.

Seeloknya Dihabiskan Terus Lepas Dipanaskan
Bagi yang nak cuba teknik-teknik ini, seeloknya ambil portion yang nak dimakan saja untuk dirangupkan semula. Sebab selalunya kalau dah sejuk balik, ia mungkin akan jadi lemau atau keras semula. Jadi, tak sedaplah kalau dipanaskan berulang kali. Rasanya pun kurang segar nanti.
Lagipun, tak elok simpan makanan lama-lama sangat kan? Tapi sesuai sangatlah apply tips ini kalau nak elakkan pembaziran.
Selamat mencuba!


‘Asyik Garu Je..’- Doktor Kongsi Cara Rawat & Cegah Masalah Cacing Si Anak

Masalah kekacingan sering berlaku dalam kalangan bayi dan kanak-kanak. Menurut perkongsian Dr Ahmad Samhan di laman Facebooknya, terdapat pelbagai jenis yang ada dalam badan manusia antaranya cacing gelang, jarum dan cacing kerawit.
Jelasnya, ketika berada di klinik seorang ibu bergegas membawa bayinya untuk mendapatkan rawatan kerana tidak mahu menyusu dan cirit birit.

Baca juga: Tips Hentikan Hingus Anak Meleleh 24 Jam Guna Kunyit, Confirm Mujarab!
DOKTOR KONGSI CARA RAWAT & CEGAH MASALAH CACING SI ANAK

Bayi berkenaan dibawa ke bilik rawatan dan sejurus sahaja pampers dibuka, doktor mendapati ada beberapa ekor cacing sedang bergera-gerak. Saya bantu ibunya untuk buka pampers.

“Patutlah dia merengek. Dia sakit perut. Cuba puan tengok betul-betul dalam pampers ini,” jelasnya.
Dr Ahmad Samhan berkongsi beberapa langkah untuk merawat masalah kecacingan dan cara mencegahnya untuk ibu bapa di luar sana praktikkan.
Berikut merupakan cara untuk merawat masalah kecacingan:

– Rawatan adalah berkesan dengan makan ubat cacing (Albendazole untuk satu hari sementara Mebendazole untuk 3 hari).
– Ubat cacing boleh diberikan setiap 6 bulan sekali dengan sukatan dos 200 miligram untuk bayi berusia bawah dua tahun, manakala 400 miligram untuk kanak-kanak berusia 2 tahun ke atas.
– Rawatan ini perlu diulangi mengikut keperluan (jika masih terdapat tanda-tanda jangkitan selepas 2 minggu rawatan diberi).

– Sapukan jelly petroleum di kawasan yang gatal untuk menghilangkan kegatalan (di sekeliling kawasan dubur atau vagina).
– Cadar dan pakaian yang digunakan perlu direbus dan dibasuh dengan air panas dan bahan pencuci untuk menghapuskan telur-telur cacing jarum.
Cara untuk mencegah:

– Basuh tangan anak dengan sempurna sebelum makan.
– Elakkan anak daripada bermain di tanah yang tercemar.
– Elakkan tabiat anak memasukkan benda asing ke dalam mulut
– Buang lampin pakai buang ditempat yang sesuai.
Kongsikan supaya mak ayah yang ada anak kecil berwaspada daripada terkena jangkitan cacing.
Sumber: Facebook Dr Ahmad Samhan


Elak Ambil Ubat Punggung NSAIDS Untuk Anak Bawah 5 Tahun, Risiko Radang Otak!

Jika mak ayah perasan, setiap kali anak-anak mengalami demam pasti anda akan dengar bahawa terdapat satu jenis ubat yang dimasukkan melalui punggung boleh meredakan panas demam dengan cepat bukan? Walaupun ubat jenis ini mampu untuk ‘kebahkan’ demam panas dengan cepat namun terdapat risiko di sebalik pengambilan ubat ini untuk anak bawah umur 5 tahun.
Berikut merupakan risiko yang dikongsikan oleh Public Health di mana ubat jenis ini sebenarnya vboleh mengundang risiko radang otak dalam kalangan kanak-kanak!

Baca juga: Anak Sakit Tekak & Tonsil, Perlu Atau Tak Jalani Pembedahan? Ini Jawapan Pakar
ELAK AMBIL UBAT PUNGGUNG NSAIDS, BOLEH SEBABKAN RADANG OTAK

Tular mengenai satu kes keluarga yang kehilangan anak kecil mereka disebabkan radang otak yang berpunca daripada pemberian ubat punggung NSAIDS semasa pesakit sedang mengalami jangkitan influenza. Kami mengucapkan takziah kepada keluarga.

Si anak mengalami gejala demam. Seperti pengalaman demam sebelum ini, si anak menerima ubat supp diclofenac dan tidak bermasalah. Sehinggalah kejadian kali ini menimpa.
Demam tidak surut. Malah meningkat. Anak menjadi longlai, tidak bermaya, sawan, dan muntah darah. Akhirnya meninggal dunia di hospital.
AMARAN KKM BAHAYA UNTUK KANAK-KANAK DEMAM

Kementerian Kesihatan Malaysia telah mengeluarkan amaran tentang bahaya memberikan ubat NSAIDS kepada kanak-kanak yang mengalami demam.
Ini kerana pemberian ubat ini boleh meningkatkan risiko komplikasi influenza seperti radang otak dan pendarahan di kalangan kanak-kanak.
Sebagai pengganti mengurangkan gejala demam, berikan ubat paracetamol mengikut dos dan kekerapan yang disesuaikan dengan berat badan, menekap badan dengan kain yang dibasahkan dengan air, dan minum air yang mencukupi.

Jika terdapat gejala yang semakin teruk seperti tidak bermaya, nafas laju, tidak sedarkan diri, segera dapatkan rawatan di kecemasan.
Sumber: Public Health


Pakar Kongsi Elak ‘Tepek’ Tuala Basah Atas Kepala Bila Anak Demam, Risiko Sawan!

Sudah semestinya setiap kali suhu badan anak meningkat secara mendadak dan demam, pasti mak-mak akan menggunakan kaedah ‘jerlum’ dengan air. Teknik jerlum ini digunakan bagi mengurangkan suhu badan yang panas dan ada juga dalam kalangan kita yang menggunakan tuala basah.
Namun, ternyata salah cara menggunakan tuala basah semasa jerlum air dan diletakkan di atas kepala anak-anak kerana boleh mengundang risiko sawan. Berikut merupakan penjelasan dari pakar mengenai cara yang betul untuk anda jerlum kepala anak-anak bila demam.

Baca juga: Elak Ambil Ubat Punggung NSAIDS Untuk Anak Bawah 5 Tahun, Risiko Radang Otak!
ELAK ‘TEPEK’ TUALA BASAH ATAS KEPALA ANAK DEMAM, RISIKO SAWAN!

Terdapat dua sebab kenapa kita tak letak tuala basah pada anak-anak.

1.Haba panas akan perangkap di bawah kepala dan sekaligus menghalang haba panas keluar dari badan.
2.Kalau guna, ia tak lama sebab anak akan tepis dan buang. Tak selesa.
Paling efisen untuk keluarkan haba panas dari badan adalah dengan ‘jerlum’ air di kepala anak. Sudah tentu anak tak boleh tepis.
Salah satu sebab lain untuk elak menggunakan tuala basah pada kepala anak kerana ia menghalang haba keluar dan terperangkap di bawah tuala. Apabila panas naik ke kepala, ia boleh menyebabkan sawan tarik. Jadi, mak-mak kena jerlum air pada kepala anak setiap 5 minit.

 @klinikttdi_sgbesi
Reply to @nur_zara59 tips by @drman.ttdi  #klinikttdisgbesi #fyp #fypシ #hidupsihatpilihankita #lakefieldsgbesi
 ♬ original sound – KLINIKTTDI_SGBESI – KLINIKTTDI_SGBESI

JANGAN KELAM KABUT MANDIKAN ANAK BILA SUHU PANAS
Bukan itu sahaja, mak-mak jangan kelam kabut untuk terus mandikan anak atau rendam kaki dalam air bila tengok suhu anak tinggi sebab mereka boleh menggigil dan naik ke kepala. Bahaya! Boleh mandikan selepas diberi ubat, ‘jerlum’ air pada kepala. Mungkin dua atau tiga jam selepas itu.

Sumber: Tiktok @klinikttdi_sgbesi


Batuk Keluar Cacing, Doktor Kongsi Detik Cemas Kanak-Kanak Dikejarkan Ke Hospital

Masalah cacing dalam kalangan anak-anak kecil selalu menjadi situasi yang akan dihadapi oleh ibu bapa. Sudah bermacam-macam ubat dicuba tetapi masalah cacing dalam badan masih belum selesai. Begitu juga dengan kes hospital yang dikongsikan oleh pakar kanak-kanak ini dimana mereka berhadapan dengan kes kanak-kanak bermuntahkan cacing!
Seram bukan? Penting untuk ibu bapa ‘alert’ dengan kes ini supaya anak-anak anda terhindar dari berlakunya kes yang sama.

ADA PESAKIT KANAK-KANAK MUNTAH CACING?

Berdasarkan pengalaman yang diceritakan oleh doktor ini, hospital dikejutkan apabila seorang pesakit kanak-kanak dikejarkan ke wad kerana memuntahkan hampir 3-4 ekor cacing. Bertambah merisaukan kanak-kanak tersebut sudah mengalami demam sejak 3 hari lepas.

BAWA TAK SAMPLE CACING TU?
Tambah menggerunkan, doktor ini juga menceritakan bahawa hampir 4 hingga 5 ekor cacing yang akan keluar sepanjang 3 kali kanak-kanak tersebut batuk.

DIJANGKITI ASCARIASIS
Menurut pakar kanak-kanak, pesakit menderita severe ascaris lumbricoides infestion (pulmonary migration) . Panjang pula tu!

Rupa-rupanya kanak-kanak yang dikejarkan ke hospital tersebut merupakan kanak-kanak orang asli berusia 4 tahun. Hal ini terjadi kerana kurang menjaga kebersihan diri dan kawasan rumah.

Sumber : faruqzulkafli


Ibu Ini Kongsikan Petua Merawat Batuk Dengan Nanas. Mujarab!

Alhamdulillah, perkongsian kali ini adalah daripada Puan Norashikin Binti Hasan yang sudi menunjukkan kita semua cara rawat batuk secara semulajadi dengan buah nanas.
Melalui cara ini, Puan Norashikin berjaya menyembuhkan batuk anaknya dalam masa 3 hari.

Menarik, kan?

Nanas 5 Kali Lebih Berkesan Berbanding Ubat Batuk
Melalui sumber daripada laman web preventdisease.com, sebuah penelitian yang diterbitkan dalam jurnal “Der Pharma Chemica” pada tahun 2010 mendapati buah nanas digunakan sebagai salah satu bahan asas dalam merawat penyakit tuberkulosis, bronkitis, dan beberapa lagi penyakit yang berkaitan dengan batuk dan selsema.

Dalam kajian berikutnya, para saintis terbabit membandingkan pula keberkesanan jus nanas dengan ubat batuk.
Hasilnya, mereka mendapati pesakit yang mengambil jus nanas ini sembuh 4.8 kali lebih cepat berbanding mereka yang mengambil ubat batuk.
Oleh kerana nanas adalah daripada sumber semulajadi, maka ianya sesuai diberikan kepada orang dewasa mahupun anak-anak kecil yang berusia 6 bulan ke atas.
Menurut Puan Norashikin, sebagai alternatif untuk bayi di bawah umur setahun, madu boleh juga digantikan dengan air zam-zam atau minyak habbatus sauda perahan tanpa haba (sejuk).
Kaedahnya sama seperti penyediaan jus nenas dengan madu, cuma gantikan madu dengan minyak habbatussauda atau air zam-zam. Ia juga dapat memberi tindakbalas yang positif jika diamalkan berterusan ketika diserang batuk.
Foto kredit: preventdisease.com
Cara Rawat Batuk Dengan Nanas: Langkah Demi Langkah
Jom ikuti cara rawat batuk dengan nanas melalui langkah demi langkah yang mudah.
Ada 3 jenis nanas yang sering didapati di pasaran Malaysia iaitu Nanas Madu, Nanas Sarawak/Paun dan Nanas Moris.
Anda boleh menggunakan yang mana-mana yang senang didapati di tempat anda.
Puan Norashikin memilih nanas madu kerana kualiti dan khasiatnya. Ia juga lebih nusantara, jadi lebih senang didapati di negara kita.
1. Kupas Kulit
Mula-mula, buang kulit nanas dan durinya.
Ini biasa dibuat oleh semua orang jika nak makan nanas kan.
2. Potong
Potongkan kiub, supaya senang dikisar dalam ‘blender’ biasa atau ‘fruit processor’.
Bahagian tengah nanas boleh dimasukkan sekali jika mahu kerana bahagian ini turut mempunyai khasiatnya.
Kalau nak, potongkan sedikit bahagian tengahnya dan kisar semuanya bersama.
Nanas yang telah dipotong kiub. Saya tak ambil bahagian tengahnya.
3. Kisar & Tapis
Pastikan anda mengisar semuanya hingga halus.

Ini hampas nenas setelah ditapis.

Ini hasilnya.

4. Tapis Sekali Lagi
Tapis lagi dengan penapis yg lebih halus.
Buih-buih jus nenas ini juga adalah hampas yang halus, bila lalu di tekak rasa nak terbatuk.
Tapis molek deh.

Ini 2 jenis penapis yang digunakan oleh Puan Norashikin.

5. Simpan Dalam Peti Sejuk
Masukkan dalam botol yang kedap udara untuk disimpan di dalam peti sejuk.
Saya pakai botol jem. Pastikan tiada karat di penutup botol ye. Botol jem saya bebas karat. Alhamdulillah.
6. Campurkan Madu Apabila Mahu Diminum
Siap dimasukkan dalam botol. Ini jus nanas asli, tanpa madu.
Apabila nak beri pada anak, barulah ditambah dengan madu. Gunakan jus ini untuk 3 ke 4 hari berturut turut.
Sinergikan dgn madu supaya ia seimbang. Tidak bersifat panas dan tidak bersifat sejuk.
Nota: Ubat semulajadi tiada bahan pengawet, ia boleh rosak. Sebaik sahaja anak pulih dari batuk dan selsema, jus ini tidak diperlukan lagi. Jangan sayang dan simpan lama ya.
Jangan disimpan terlalu lama, elok diminum segar.
7. Siap!
Setelah siap, bolehlah anda berikan kepada anak. Yang tak batuk pun boleh minum juga.
Puan Norashikin menggunakan picagari untuk diberi kepada anaknya.
Jadilah ubat batuk. InsyaAllah mujarab.
Jus nanas yang dicampur dengan madu
Cara Minum & Dosnya
Cara penggunaan, ambil pagi, petang dan malam selepas makan atau sebelum makan.
Untuk bayi, dosnya beginilah macam dalam gambar di bawah. Untuk kanak-kanak boleh gandakan dosnya.
Untuk dewasa pula, boleh minum 1 cawan jus nenas yang dicampur madu. Nak makan nenas buat gigit cicah madu pun boleh.
Disamping bau nanas yang sedap, rasanya juga sedap.
Si adik suka, si abang pun suka. Yang ini si abang tolong suapkan pada adiknya. Umi nak ambil gambo. Huhu
Selamat Mencuba!
Walaupun ia diyakini berkhasiat tinggi, namun keberkesannya juga bergantung kepada penerimaan tubuh individu masing-masing.
Ada yang lekas sembuh, ada yang memerlukan masa.
Akhir kata daripada Puan Norashikin, “Dalam makanan ada ubat, dalam ubat tiada makanan.”  #ubatsemulajadi #naturalremedy #norishliamm
*Kandungan khasiat terperinci buah ini boleh dirujuk melalui carta yang diterbitkan oleh World’s healthiest Food.
[box type=”info” align=”alignleft” class=”” width=””]Sumber asal adalah dikongsikan daripada post FB asal Puan Norashikin Bt Hasan, Cara Buat Ubat Batuk Semulajadi dengan kebenaran beliau.
Untuk lebih banyak perkongsian, aktiviti DIY, serta petua bermanfaat daripada ibu ini, rajin-rajinlah lawati laman blog beliau di norishliamm.blogspot.com. [/box]


Viral Mandikan Bayi Ekzema Guna Peluntur, Ini Jawapan Doktor

Penyakit kulit ekzema bukanlah masalah kulit yang asing lagi buat ramai orang. Namun, tahukah anda mengenai kewujudan mandian peluntur sebagai salah satu kaedah merawatnya? Mungkin kedengaran aneh dan masih ramai yang tidak tahu, tips ini juga viral di laman media sosial apabila ada seorang ibu menggunakan teknik ‘bleach bath’ ini kepada bayi ekzema yang mempunyai masalah kulit tersebut.
Baca juga: Anak Cepat Penat Menulis? Ini Jenis Mainan Kuatkan Jari Anak Boleh Beli Di Shopee

VIRAL MANDIKAN BAYI EKZEMA GUNA PELUNTUR, SELAMAT KE?

Menerusi satu rakaman video di laman Tiktok, dapat dilihat seorang ibu sedang memandikan anaknya yang masih lagi bayi. Menimbulkan pertanyaan ramai adalah, anda dapat lihat ibu tersebut menuangkan sedikit cecair peluntur ke dalam air mandian tersebut. Bayi tersebut mempunyai penyakit kulit ekzema dan ini membangkitkan kerisauan dalam kalangan ibu yang membayangkan apakah kesan kepada kulit bayi ekzema yang sangat sensitif.

Tampil di laman Tiktok juga seorang doktor dikenali sebagai Dr.Ingky, memberikan penjelasan terbaik bagi situasi berkenaan. Jelasnya, untuk pengetahuan anda penggunaan cecair peluntur dalam mandian adalah sangat membantu terutama sekali bagi individu dan bayi yang mempunyai masalah ekzema.

SELAMAT DIGUNAKAN, CAMPUR SUKATAN BETUL

Bukan sahaja dapat menghapuskan kuman, malah dapat mengurangkan kesan merah serta elak daripada tindakan menggaru akibat kegatalan.
Turut dikongsikan di portal Hello Doktor juga, mandian peluntur ini selamat digunakan oleh kanak-kanak serta orang dewasa jika dicampur dengan betul. Sukatannya adalah:
-Tambah 1/4 hingga 1/2 cawan peluntur ke dalam tab mandi yang berisi 151 liter air suam.
-Rendam badan dari kawasan leher ke bawah selama 10 minit.

https://media.siraplimau.com/2021/09/with-peluntur-dalam-air-mandi.mp4
Gunakan teknik mandian peluntur ini selama seminggu sekali atau seminggu dua kali untuk nampak kesan positif.
Sumber: Dr_Ingky, Hello Doktor